Source: http://slideflix.net/doc/1599974/saimaan-ammattikorkeakoulu-liiketalous--lappeenranta-liik..
Timestamp: 2019-01-21 10:47:56+00:00
Document Index: 13782525

Matched Legal Cases: ['§ 1', '§ 1', '§ 10', '§ 6', 'kko ', 'kko ', 'kko ', 'kko ', 'kko ', 'Diaarinumero 96', 'Diaarinumero 99', 'Diaarinumero 00', 'kko ', 'kko ', 'kko ']

Download Saimaan ammattikorkeakoulu Liiketalous, Lappeenranta Liiketalouden koulutusohjelma
Yritysten taloushallinnon ja juridiikan suuntautumisvaihtoehto
Ilmoitusvelvolliset ja rahanpesu, 50 sivua
Liiketalouden yksikkö, Liiketalouden koulutusohjelma
Ohjaaja: lehtori Raili Toikka
Työn aihe on rahanpesu ja ilmoitusvelvolliset. Rahanpesusta säädetään Euroopan parlamentin ja neuvoston rahanpesudirektiivillä sekä lailla rahanpesun ja
terrorismin rahoittamisen estämisestä ja selvittämisestä. Suomen rikoslain 32
luvussa säädetään rahanpesun ja terrorismin rahoittamisen oikeudelliset seuraamukset.
Rahanpesu on rikoksella saatujen varojen alkuperän häivyttämistä niin, että
rikoshyöty näyttää olevan peräsin laillisesta lähteestä. Rahanpesusta voidaan
tuomita sakkoon tai vankeuteen sen mukaan, kuinka törkeä rahanpesutapaus
on. Myös avunanto ja rahanpesun yritys ovat rangaistavia.
Ilmoitusvelvollisella tarkoitetaan rahanpesun ja terrorismin rahoittamisen estämisestä ja selvittämisestä annetun lain velvoittamia toimijoita, jotka normaalin
toimintansa puitteissa joutuvat helposti hyväksikäytetyksi rahanpesutarkoituksiin. Ilmoitusvelvollisten tulee noudattaa lain asettamia velvoitteita asiakkaan
tuntemiseksi ja asiakassuhteen sekä liiketoimien seuraamiseksi. Epäilyttävän
liiketoimen tai toimeksiannon havaittuaan ilmoitusvelvollisen tulee vaatia lisäselvitystä ja tarvittaessa tehdä ilmoitus epäilyttävästä liiketoimesta keskusrikospoliisin rahanpesun selvittelykeskukselle, joka vastaa Suomessa rahanpesun ja
terrorismin rahoittamisen epäilyjen selvittämisestä ja tutkinnasta. Jos ilmoitusvelvollinen ei noudata sille annettua huolellisuusvelvoitetta, voidaan myös ilmoitusvelvollinen tuomita rahanpesusta oikeudelliseen seuraamukseen.
Ilmoitusvelvollisia ovat luotto-, rahoitus- ja sijoitusalalla toimivat, panttilainauslaitokset, vakuutusyhtiöt ja vakuutusvälittäjät, totopeli-, vedonlyönti- ja pelikasinotoimintaa harjoittavat, kiinteistövälittäjät, liike-, ja ammattitoimintana kirjanpitoa,
tilintarkastusta, veroneuvontaa tai oikeudellisia palveluita tarjoavat yhteisöt, liike-, tai ammattitoimintana yli 15000 euron käteiskauppaa harjoittavat yhteisöt,
sekä omaisuudenhoito- ja yrityspalveluiden tuottajat.
Rahanpesun ja terrorismin rahoituksen estämiseksi ja selvittämiseksi laadittu
järjestelmä on Euroopan talousalueen maissa samankaltainen. Ilmoitusvelvollisen on noudatettava velvollisuuksiaan tehostetusti tilanteissa, joissa asiakkaalla
tai suoritettavalla liiketoimella on kytkös sellaiseen valtioon, jonka säädökset
eivät vastaa kansainvälisiä suosituksia, tai kun lain velvoittama riskiperusteinen
arviointi sitä vaatii. Ilmoitusvelvollisen on jatkuvasti seurattava asiakassuhdettaan ja arvioitava jokaiseen asiakassuhteeseen sekä liiketoimeen sisältyvä rahanpesun ja terrorismin rahoituksen riski.
Money Laundering and Duty to Notify, 50 pages
Bachelor´s Thesis 2010
Instructor: Lecturer Raili Toikka
The aim of the bachelor’s thesis is to examine money laundering and show why
it is a form of serious crime. The thesis is purely theoretical. This thesis was
done by using literature, laws and directives and also Internet sites about antimoney laundering actions.
Money laundering is an act to blur the origin of criminal assets so that the funds
seem to be originated from a legitimate source. It came into the public knowledge in the 1980’s when the world was fighting against drug trafficking.
In the European Union the criminialisation of money laundering has started in
the early 1990’s, in Finland money laundering was criminalised in 1994. The
first actual act regarding money laundering was issued in 1998. The Act on Preventing and Clearing Money Laundering and Funding of Terrorism (503/2008)
was issued on 18 June 2008, and is still valid.
This law forces those who are operating in fields that are vulnerable to money
laundering, such as banks and insurance companies into anti-money laundering
acts. These acts are for example knowing the customer by a risk-based approach and reporting all actions without obvious purpose to the Money Laundering Clearing House of Finland.
In conclusion, anti-money laundering actions seem to work in the fields that are
regulated by law. The number of reportings involving money laundering has
stayed almost the same for a few years. However, it can be interpreted that serious crime, also money laundering actions, are being transferred to places
where present law cannot yet reach them.
Keywords: Money laundering, terrorism funding, reporting commitment
1.1 Työn tausta ja tarkoitus ............................................................................. 6
1.2 Työn rajaus ja rakenne .............................................................................. 7
2 RAHANPESUN KULKU ................................................................................... 8
2.1 Sijoitusvaihe .............................................................................................. 8
2.2 Harhautusvaihe ......................................................................................... 9
2.3 Palautusvaihe .......................................................................................... 10
3 LAINSÄÄDÄNTÖ ........................................................................................... 10
3.1 Ensimmäinen rahanpesudirektiivi ............................................................ 10
3.2 Toinen rahanpesudirektiivi....................................................................... 12
3.3 Kolmas rahanpesudirektiivi...................................................................... 13
3.4 Täytäntöönpanodirektiivi.......................................................................... 15
3.5 Maksajan tiedot -asetus........................................................................... 16
3.6 Rahanpesua koskevan lainsäädännön historia Suomessa ..................... 17
3.7. Nykytilanne lainsäädännössä ................................................................. 19
3.8 Rikoslaki ja rahanpesun määritelmä ........................................................ 20
3.9 Terrorismin rahoittaminen osana rahanpesulakia .................................... 22
4 ILMOITUSVELVOLLISET .............................................................................. 23
4.1 Luotto-, rahoitus- ja sijoitussektori ........................................................... 24
4.1.1 Luottolaitokset ................................................................................... 24
4.1.2 Rahoituslaitokset .............................................................................. 25
4.1.3 Rajoitettua luottolaitostoimintaa harjoittavat yhteisöt ........................ 25
4.1.4 Sijoituspalveluyritykset ...................................................................... 26
4.2 Panttilainaustoimijat ................................................................................ 27
4.3 Vakuutusyhtiöt ja -edustajat .................................................................... 27
4.4 Rahapeliyhteisöt ...................................................................................... 27
4.5 Kiinteistövälittäjät ..................................................................................... 28
4.6 Kirjanpitäjät, tilintarkastajat ja veroneuvonta ........................................... 28
4.7 Oikeudellisia palveluita tarjoavat toimijat ................................................. 28
4.8 Tavarakauppiaat ...................................................................................... 29
4.9 Eräitä viranomaisia koskeva huolehtimisvelvoite ..................................... 29
4.10 Eräiden toiminnanharjoittajien rekisteröitymisvelvollisuus ..................... 29
4.11 Omaisuudenhoito- ja yrityspalveluiden tarjoajat .................................... 30
5 ILMOITUSVELVOLLISTEN VELVOLLISUUDET ........................................... 30
5.1 Asiakkaan tuntemisvelvollisuus ............................................................... 30
5.1.1 Asiakkaan henkilöllisyyden todentaminen ......................................... 31
5.1.2 Tosiasiallisen edunsaajan henkilöllisyyden toteaminen .................... 32
5.2 Riskiperusteinen arviointi......................................................................... 33
5.2.1 Tehostettu asiakkaan tunteminen ..................................................... 35
5.2.2 Yksinkertaistettu tunnistaminen ........................................................ 36
5.3 Dokumentointi ......................................................................................... 37
5.4 Selonotto- ja huolellisuusvelvollisuus ...................................................... 37
5.5 Ilmoitusvelvollisuus .................................................................................. 39
5.5.1 Salassapitovelvollisuus ja koulutus ................................................... 40
5.5.2 Liiketoimen keskeyttäminen ja siitä kieltäytyminen ........................... 41
6 VALVOVAT VIRANOMAISET ........................................................................ 41
6.1 Keskusrikospoliisin rahanpesun selvittelykeskus .................................... 41
6.2 Financial Action Task Force, FATF ......................................................... 44
6.3 Muut viranomaiset ................................................................................... 44
7 TILASTOT ...................................................................................................... 46
Tässä kappaleessa kerrotaan rahanpesuun liittyvistä tilastoista. Tilastoja
tuottaa pääasiassa Rahanpesun selvittelykeskus (Rahanpesun
selvittelykeskus 2009). .................................................................................. 46
7.1 Ilmoitukset ............................................................................................... 46
7.2 Tuomiot ................................................................................................... 49
7.3 Esimerkkejä rahanpesusta oikeustapauksien valossa ............................ 50
8 YHTEENVETO............................................................................................... 52
Tämä luku käsittelee aiheen valinnan taustaa, sekä lyhyesti rahanpesun syntyä.
Luvussa tarkennetaan tämän työn aiheen rajausta ja kerrotaan työn kulusta lyhyesti.
1.1 Työn tausta ja tarkoitus
Ritva Sahavirta (2008, 19) kertoo väitöskirjassaan Rahanpesu rangaistavana
tekona rahanpesun termin olevan alun perin lähtöisin 1920-luvun Yhdysvalloista. Järjestäytyneestä rikollisuudesta saatujen varojen laitonta alkuperää häivytettiin tuolloin käyttämällä hyväksi pesulaliiketoimintaa. Laittoman viinan myynnillä ja uhkapelien järjestämisellä ansaitut rahat talletettiin pankkiin pesulatoiminnan näennäisesti laillisina tuottoina, jolloin rikoshyötyä oli vaikea yhdistää
alkuperäiseen rikokseen.
Kansainväliseen tietoisuuteen rahanpesu tuli kuitenkin vasta 1980-luvulla, jolloin sekä Yhdysvalloissa että Euroopassa painittiin huumekaupan tuomien ongelmien kanssa. Rahanpesun kriminalisoinnin taustalla on Sahavirran mukaan
rikoshyödyn pesemisen soveltamiskentän laajentaminen huumekaupasta myös
muuhun järjestäytyneeseen rikollisuuteen. Sahavirran mukaan kriminalisoinnilla
haluttiin varmistaa, että vakavaksi luokiteltavan rikollisuuden tuottama rikoshyöty voitaisiin mahdollisimman monessa maassa tuomita menetetyksi, eli
konfiskoiduksi ja siten saattaa rikoshyöty pois laillisesta taloudesta. (Sahavirta
2008, 20 – 21.)
Valitsin opinnäytetyöni aiheen puhtaasti sen ajankohtaisuuden ja aiheen merkittävyyden vuoksi. Sahavirta kirjoittaa väitöskirjassaan: Vaikka rahanpesutuomioiden määrä on edelleen kansainvälisesti varsin pieni eikä rahanpesun perusteella konfiskoida yleensä huomattavia määriä rikoshyötyä, rahanpesu näyttäisi selvinneen myös 2000-luvulle yhtenä kansainvälisesti eniten huomiota
saavana rikoksena (Sahavirta 2008, 21.).
Rahanpesun tunnistaminen, estäminen ja selvittäminen onkin tärkeää järjestäytyneen rikollisuuden torjumisen kannalta ja sen merkitys korostuu erityisesti
EU:n itärajalla. Opinnäytetyöni on selvitys rahanpesusta ja sen nykytilasta: mitä
se on, kuinka sitä säädellään ja pyritään estämään ja ketkä ovat ne tahot, joita
rahanpesun säätely velvoittaa. Työn on tarkoitus antaa myös aiheeseen perehtymättömälle lukijalle kokonaisvaltainen käsitys rahanpesusta ja sen nykytilasta
1.2 Työn rajaus ja rakenne
Rahanpesun sääntely on lähtenyt pyrkimyksestä saada kansainvälinen huumausainerikollisuus kuriin. Euroopan Unionin lainsäädännön pohjalla on useita
yleissopimuksia,
minalisointiin. Näiden yleissopimusten pohjalta Euroopan Unioni säätää jäsenmaille ohjeen eli direktiivin siitä, millaiseksi kansallinen lainsäädäntö tulee muuttaa. Käsittelen työssäni vain Euroopan parlamentin neuvoston ja komission säätämää lainsäädäntöä ja sen historian yleispiirteitä ja rajaan työstäni pois kansainvälisten yleissopimuksien lähemmän tarkastelun. Selvitän lyhyesti myös
Suomen rahanpesua koskevan lainsäädännön historian ja nykytilan.
Tutustun työssäni rahanpesun yleisimpiin ilmenemismuotoihin ja erityisesti niiden tahojen velvollisuuksiin, jotka lainsäädännön ja asetuksien kautta ovat ilmoitusvelvollisia rahanpesun ja terrorismin rahoitukseen liittyvistä epäilyttävistä
liiketoimista. Selvitän rahanpesun aiheuttamat rikosseuraamukset ja tutkinnan
etenemisen viranomaisteitse. Käyn läpi rahanpesun estämistä ja selvittämistä
valvovat viranomaiset ja kerron heidän toiminnastaan. Liitän työhön muutamia
oikeustapauksia sekä tilastoja esimerkkinä rahanpesun ilmenemisestä ja rankaisemisesta käytännössä. Päätän työni yhteenvedolla.
2 RAHANPESUN KULKU
Rahanpesun tarkoitus on erottaa rikoksella saadut varat rikollisesta alkuperäisestään ja saada varat vaikuttamaan lailliselta. Rahanpesu voidaan toteuttaa
usealla eri tavalla. Ritva Sahavirta (2008, 24) toteaa kirjassaan Rahanpesu rangaistavana tekona, että rahanpesutapa riippuu monista eri seikoista, esimerkiksi
pesijän kekseliäisyydestä, taidoista sekä ympäristön rahanpesulle tarjoamista
edellytyksistä. Rahanpesutavan toteuttamiseen vaikuttaa myös pestävien varojen määrä ja käytettävissä oleva aika. Kun varoja on enemmän, on rahanpesu
usein ammattimaisempaa, ja rahanpesujärjestelyt monimutkaisempia ja suunnitelmallisempia. (Sahavirta 2008.)
Rahanpesu voi koostua useista toisiaan seuraavista vaiheista, joiden jälkeen
varat lopulta palaavat takaisin rikoksentekijälle. Jos rahanpesu onnistuu, palautetut varat näyttävät olevan peräisin laillisesta lähteestä, eikä pestyä rikoshyötyä
pystytä yhdistämään alkuperäiseen rikokseen. (Sahavirta 2008.)
Rahanpesu toteutetaan kuitenkin yksinkertaisimmillaan niin, että rikoshyöty
muutetaan helposti realisoitavaan muotoon ja sijoitetaan joko kokonaan tai osittain rikoksen tekijän elinkustannuksiin. Keskusrikospoliisin rahanpesun selvittelykeskuksen julkaiseman teoksen Rahanpesun parhaat käytännöt mukaan tällainen rahanpesu on muodoltaan yleisintä ja myös yhteiskunnallisesti vähemmän haitallista. (Rahanpesun selvittelykeskus 2009, 4.)
Ammattimainen rahanpesu jaetaan kirjallisuudessa tyypillisesti kolmeen vaiheeseen. Vaiheita ovat sijoitusvaihe, harhautusvaihe ja palautusvaihe. Näitä vaiheita koskevissa seuraavissa kappaleissa 2.1 – 2.3 teksti pohjautuu Ritva Sahavirran (2008) kirjaan Rahanpesu rangaistavana tekona.
2.1 Sijoitusvaihe
Sahavirran mukaan (2008) sijoitusvaiheessa rikollisesta lähteestä peräisin olevat varat pyritään saamaan talousjärjestelmään.
Ennen sijoitusvaihetta rahat voidaan esipestä eli muuntaa toiseen, helpommin
lailliseen talouteen sijoitettavaan muotoon. Rahat muutetaan tällöin esimerkiksi
valuutaksi, joka on helpompi tallettaa pankkiin, tai varat vaihdetaan kulutushyödykkeeksi tai arvoesineeksi. Rikoshyödyn muuntamisella pyritään helpottamaan
sijoittamisvaiheeseen liittyvää kiinnijäämisen riskiä.
Sijoittaminen lailliseen talousjärjestelmään voi tapahtua esimerkiksi tallettamalla
varat pankkiin tai siirtämällä varat maantieteellisesti toiseen paikkaan. Tyypillisessä rahanpesutapauksessa, jossa varat on esipesty, muunnettu rikoshyöty
realisoidaan toisessa maassa, ja näin varojen alkuperä hämärtyy ja lailliselta
vaikuttava rikoshyöty saadaan sijoitettua talousjärjestelmään. Rikoshyöty voidaan myös käyttää normaalien kulutustavaroiden hankintaan ja käyttää rikoksen tekijän yksityistaloudessa. Tässäkin tapauksessa rikoshyöty on sijoitettu
lailliseen talousjärjestelmään.
Sijoitusvaihe sisältää rahanpesun vaiheista eniten riskiä, koska rikoksentekijän
kiinnijäämisen vaara on suurin. Kun rikoshyöty on saatu sijoitettua lailliseen talousjärjestelmään, sen peseminen ja alkuperän häivyttäminen on huomattavasti
helpompaa. Rahanpesun torjunnassa sijoitusvaiheeseen onkin tästä syystä panostettu eniten. Rahanpesulaki velvoittaa kaikki sellaiset toimijat, jotka toimintansa luonteen vuoksi ovat rahanpesulle alttiita, selvittämään liiketoimien tarkoituksen, tunnistamaan asiakkaan, ja ilmoittamaan poikkeavista ja epätavallisista
liiketoimista viranomaisille. (Sahavirta 2008, 26 – 31.)
2.2 Harhautusvaihe
Harhautusvaiheessa pyritään häivyttämään sijoitettujen varojen tai muun rikoshyödyn tilalle tulleen omaisuuden alkuperä ja todellisen omistajan henkilöllisyys.
Harhautusvaiheessa käytetään usein hyödyksi niin sanotuissa veroparatiisivaltioissa sijaitsevia rahoitusalan yhtiöitä. Tällaisten veroparatiisivaltion rahalaitoksia tai rahoitusyhtiöitä ei koske ilmoitusvelvollisuus rahanpesun tai terrorismin
rahoittamisen epäilystä, eikä näillä mailla yleensä ole talousrikostutkintaa harjoittavia yksiköitä. Veroparatiisimaat eivät solmi verosopimuksia muiden maiden
kanssa, eivätkä verota ulkomaisia asiakkaitaan ollenkaan tai mahdollinen verotus on hyvin vähäistä. Tästä syystä rahoituspalveluiden tarjoaminen ulkomaalaisille asiakkaille voi olla tällaisten maiden pääasiallinen tulonlähde. (Sahavirta
2008, 31 – 33.)
2.3 Palautusvaihe
Palautusvaiheessa varat palaavat alkuperäiselle omistajalle. Jos rahanpesu on
onnistunut, varat vaikuttavat olevan peräisin laillisesta lähteestä ja niiden alkuperää ei voida jäljittää rikolliseen alkuperään (Sahavirta 2008, 33 – 36.)
Rahanpesua säädellään Euroopan Unionin tasoisella lainsäädännöllä sekä
Suomen kansallisella lainsäädännöllä. Seuraavassa kappaleessa kerrotaan
lyhyesti rahanpesua koskevan lainsäädännön historia.
3.1 Ensimmäinen rahanpesudirektiivi
Euroopassa rahanpesun vastainen toiminta on alkanut 1990-luvun alussa. Rahanpesun säätely Euroopan talousalueella lähti muun maailman tavoin pyrkimyksestä saada kansainvälinen huumausainerikollisuus kuriin. Euroopan yhteisön talousalueen maiden rahanpesua koskeva lainsäädäntö ei ollut yhteneväinen. Rikolliset pystyivät helposti hyödyntämään lainsäädännön eroavaisuuksia
rahanpesutarkoituksissaan, kun rikollisin keinoin hankittujen varojen alkuperä
peiteltiin kierrättämällä rikoshyötyä valtiosta toiseen. Rahanpesu on tavallisesti
osa kansainvälistä järjestäytynyttä rikollisuutta, joten rahanpesun vastustaminen
on tehokas keino myös vakavaksi luokiteltavan rikollisuuden torjumisessa.
(91/308/ETYa.)
Tämän pohdinnan pohjalta laadittiin 10.6.1991 Euroopan yhteisöiden neuvoston
direktiivi 91/308/ETY rahoitusjärjestelmän käytön estämisestä rahanpesutarkoituksiin Euroopan talousalueella. Tämä niin sanottu ensimmäinen rahanpesudirektiivi edellytti, että talousalueen jäsenvaltiot kieltävät rahanpesun kansallisessa lainsäädännössään. (91/308/ETYa.)
Direktiivin (91/308/ETYb) 1 artiklan mukaan rahanpesu on rikollisin keinoin saatujen varojen tahallinen ja tietoinen muuntaminen tai siirtäminen varojen todellisen omistajan, alkuperän, luonteen, sijainnin, hallinnan tai liikkeiden salaamiseksi tai peittämiseksi, taikka osallistuminen tällaisiin toimiin tietoisena siitä, että
varat ovat peräisin rikollisesta toiminnasta. Osallistumisena voidaan direktiivin
saman artiklan mukaan pitää avunantoa, yllyttämistä, neuvomista ja suosimista
rahanpesuun liittyvissä toimissa. Myös varojen käyttö ja vastaanottaminen on
direktiivin kyseisen artiklan mukaan rangaistavaa, mikäli varojen todellinen alkuperä on vastaanottohetkellä tiedossa. (91/308/ETYb.)
Direktiivin pohdinnassa Euroopan yhteisöjen neuvosto kertoo Euroopan yhteisöjen parlamentin kehottaneen useissa päätöslauselmissaan laatimaan huumekaupan vastustamiseksi laaja-alaisen toimintaohjeen, jossa olisi mukana myös
rahanpesun estämistä koskevat säännökset. (91/308/ETYa.) Euroopan yhteisöjen neuvosto katsoi pohdinnassaan myös, että rahanpesu voisi vakavasti vaarantaa luotto- ja rahoituslaitoksen vakauden ja uskottavuuden ja sitä kautta horjuttaa koko rahoitusjärjestelmän luotettavuutta yhteisön alueella. Pohdinnassaan Euroopan yhteisöjen neuvosto otti huomioon joukon yleissopimuksia, kuten 19. joulukuuta 1988 Wienissä allekirjoitetun Yhdistyneiden Kansakuntien
yleissopimuksen huumaus- ja psykotrooppisten aineiden laittoman kaupan estämisestä, ja 8. marraskuuta 1990 Strasbourgissa allekirjoitettavaksi avatun
Euroopan yhteisöjen neuvoston yleissopimuksen, joka koski rikoksesta koituvan
hyödyn pesua, etsintää, takavarikkoa ja konfiskointia eli rikoshyödyn menetystä.
Euroopan yhteisöjen neuvosto huomioi edellä mainittua direktiiviä säätäessään
myös, että rikosoikeudellisen lähestymistavan lisäksi rahanpesun torjumisessa
tulee hyödyntää itse rahoitusjärjestelmää. Tästä syystä direktiivi velvoitti direktiivin 12 artiklassa rahoitusalalla toimivat luotto- ja rahoituslaitokset sekä kaikki
rahanpesuriskiä omaavat ammatit ja yritykset ryhtymään rahanpesua estäviin
toimiin. Direktiivin 3 artiklan mukaan luotto- ja rahoituslaitosten tuli tuntea asiakkaansa ja näiden edunsaajat asiakassuhteissa sekä direktiivin mukaisen vähimmäistason ylittävissä yksittäisissä liiketoimissa. Kaikki asiakassuhteisiin ja
liiketoimiin sisältyvät asiakirjat sekä henkilöllisyyden todentamiseen liittyvät tiedot oli direktiivin 4 artiklan mukaan dokumentoitava ja säilytettävä viiden vuoden
ajan. Direktiivin 11 artiklan velvoittamien ammattiryhmien tuli myös järjestää
käyttöön rahanpesun valvontaan tarkoitetut menetelmät ja riittävä koulutus. Erityistä huomiota ja huolellisuutta tuli direktiivin pohdinnan mukaan kiinnittää liiketoimiin, jotka joko sisälsivät poikkeuksellisen paljon rahanpesuriskiä tai joissa
osallisena oli sellainen kolmas maa, jonka vakavaa rikollisuutta koskeva lainsäädäntö ei ollut yhtenevä yhteisön alueen maiden lainsäädäntöön. Direktiivin
mukaan rahanpesuun liittyvistä epäilyistä oli kaikissa tilanteissa, myös pankkija liikesalaisuuden estämättä, raportoitava viranomaiselle niin, ettei tieto rahanpesuun liittyvästä raportoinnista joutunut asiakkaan käsiin. (91/308/ETYb.)
3.2 Toinen rahanpesudirektiivi
Vuonna 2001 Euroopan parlamentti ja neuvosto antoi direktiivin 2001/97/EY
rahoitusjärjestelmän käytön estämisestä rahanpesutarkoituksiin annetun direktiivin 91/308/ETY muuttamisesta. Tämä niin sanottu toinen rahanpesudirektiivi
säädettiin komission päätelmien ja jäsenvaltioiden toiveesta päivittämään ensimmäinen rahanpesudirektiivi ajan tasalle. (2001/97/EYa.)
Rahanpesurikollisuus oli suuntautumassa enenevässä määrin rahoitusalan ulkopuoliseen liiketoimintaan, koska ensimmäinen rahanpesudirektiivi velvoitti
luotto- ja rahoituslaitokset tiukentamaan rahanpesun valvontaa. Euroopan parlamentti ja neuvosto totesivat toisen rahanpesudirektiivin pohdinnassa, että ensimmäisen rahanpesudirektiivin määritelmä luotto- ja rahoituslaitoksista ei ollut
riittävän tarkka, ja sitä tuli täsmentää. Tästä syystä ensimmäisen rahanpesudirektiivin määritelmää rahoitusalan ulkopuolisista ammateista ja yrityksistä tar-
kennettiin koskemaan rajattua toimijoiden joukkoa joiden katsottiin olevan rahanpesulle alttiita. (2001/97/EYa, kohta 15.)
Vuonna 1991 annettu ensimmäinen rahanpesudirektiivi 91/308/ETY velvoitti
jäsenvaltiot torjumaan vain huumausainerikosten tuottaman hyödyn rahanpesua
(2001/97/EYa, kohta 7). Euroopan parlamentti ja neuvosto kuitenkin katsoivat,
että direktiivin rahanpesun alkurikoksen määritelmää tulisi laajentaa koskemaan
kaikkea jäsenmaissa vakavaksi luokiteltavaa rikollisuutta (2001/97/EYa, kohta
Vakavan rikoksen lisääminen alkurikokseksi lähti siis ajatuksesta, että ra-
hanpesun torjunta liittyy olennaisesti järjestäytyneeseen rikollisuuden torjuntaan, ja esirikoksien luettelo tulisi muuttaa sen mukaiseksi. Laajemman esirikosmääritelmän turvin rahanpesuun olisi helpompi puuttua. Ensimmäisen rahanpesudirektiivin esirikoksen määritelmän muutostarvetta lisäsi myös rahanpesun torjuntaa johtavan rahoitusalan kansainvälisen rahanpesutyöryhmän Financial Action Task Forcen, myöhemmin FATF, 40 rahanpesua koskevan suosituksen tarkistaminen vuonna 1996. FATF:n antamissa suosituksissakin rahanpesun esirikosten piiriä oli laajennettu. (2001/97/EYa, kohta 7.)
3.3 Kolmas rahanpesudirektiivi
Ensimmäinen rahanpesudirektiivi muutoksineen osoittautui pian tehokkuudeltaan riittämättömäksi, ja 26.10.2005 se korvattiin uudella, niin sanotulla kolmannella rahanpesudirektiivillä. Euroopan parlamentin ja neuvoston direktiivi rahoitusjärjestelmän käytön estämisestä rahanpesutarkoituksiin sekä terrorismin rahoitukseen 2005/60/EY säädettiin täydentämään aiempia rahanpesudirektiivejä
ja yhtenäistämään Euroopan Unionin rahoitusjärjestelmään kuuluvien maiden
rahanpesua koskevaa kansallista sääntelyä. Euroopan parlamentti ja neuvosto
katsoivat direktiivin pohdinnassa, että rikollisesta toiminnasta peräisin olevat
rahavirrat voivat vahingoittaa rahoitusalan vakautta ja mainetta, sekä rahoitusjärjestelmän luotettavuutta (2005/60/EYa kohta 1). Myös EU:n vapaan liikkuvuuden periaate vaati uusia yhteensovitustoimenpiteitä yhtenäisen rahoitusalueen kansallisten lainsäädäntöjen kesken (2005/60/EYa, kohta 3). Yhtenäinen
lainsäädäntö yhteisön alueella helpottaisi rahanpesun estämistä selvittämistä,
koska rahanpesu yleensä tapahtuu usean valtion alueella.
Kolmas rahanpesudirektiivi säädettiin koskemaan rahanpesun lisäksi terrorismin rahoittamiseen liittyvää toimintaa. Direktiivin tavoitteena oli ennaltaehkäistä
rahoitusjärjestelmän käyttöä rahanpesutarkoituksiin ja terrorismin rahoittamiseen. Rahoitusalan toimintaryhmä FATF:n antamat suositukset, joita oli käytetty
aiempien rahanpesudirektiivien pohjana, oli tarkistettu ja laajennettu vuonna
2003, mikä aiheutti jälleen rahanpesudirektiivin päivittämisen tarpeen.
Kolmas rahanpesudirektiivi sisälsi edellisiä direktiivejä laajemman ja tarkemman
määritelmän niistä ammattiryhmistä, jota koskee ilmoitusvelvollisuus epäilyttävistä liiketoimista. Mukaan määriteltiin kaikki sellaiset ammattiryhmät, jotka
normaalin liiketoimintansa puolesta pystyvät hyvin havaitsemaan mahdolliset
rahanpesutapaukset. Asiakkaan tunnistamista ja tuntemista koskevia säännöksiä lisättiin ja tarkennettiin ja direktiiviin sisällytettiin määritelmä tosiasiallisesta
edunsaajasta sekä ohjeet asiakkaan ja tosiasiallisen edunsaajan tuntemista ja
tunnistamisesta. (91/308/ETYa.)
Kolmas rahanpesudirektiivi sisälsi direktiivin 13. artiklassa ohjeet myös rahanpesun riskiperusteisesta arvioinnista. Vähäistä rahanpesuriskiä omaaviin asiakkaisiin voitaisiin tietyissä tapauksissa noudattaa yksinkertaistettua tuntemismenettelyä (2005/60/EYb). Vastaavasti direktiivin 11. artiklan mukaiset tehostetut
tunnistamismenettelyt ovat paikallaan, kun asioidaan toisessa valtiossa poliittisesti aktiivisen asiakkaan kanssa tai liiketoimessa on osallisena sellainen kolmas maa, jonka lainsäädäntö on yhteisön lainsäädäntöä alemmalla tasolla
(2005/60/EYb). Tällöin ilmoitusvelvollisen tulee turvautua tehostetun tuntemisvelvollisuuden suorittamiseen. (2005/60/EYb.)
Kolmannen rahanpesudirektiivin 3 luvun tehostettujen tuntemismenettelyjen
täytäntöönpanosta annetussa komission direktiivissä 2006/70/EY, myöhemmin
täytäntöönpanodirektiivi, säädetään tarkemmin muun muassa tällaisista poliittisesti vaikutusvaltaisista henkilöistä, yksinkertaistetusta tunnistamisvelvollisuudesta sekä satunnaisesti tai rajoitetusti harjoitetun rahoitustoiminnan perusteella
myönnettävistä poikkeuksista ja ohjeet menettelyyn tällaisissa asiakassuhteissa. (2006/70/EY.)
3.4 Täytäntöönpanodirektiivi
Euroopan komission 1.8.2006 täytäntöönpanotoimenpiteistä poliittisesti vaikutusvaltaisen henkilön määritelmän sekä yksinkertaistettuja asiakkaan tuntemismenettelyjä sekä satunnaisesti tai hyvin rajoitetusti harjoitetun rahoitustoiminnan perusteella myönnettyjä poikkeuksia koskevien teknisten perusteiden osalta annettu direktiivi 2006/70/EY tarkentaa kolmannen rahanpesudirektiivin 40.
artiklaa, sekä direktiivin 2 ja 3 jaksoa asiakkaan yksinkertaisesta ja tehostetusta
tuntemismenettelystä.
Kolmannen rahanpesudirektiivin 3 jakson mukaan tehostettuja tuntemismenettelyjä tulee käyttää poliittisesti vaikutusvaltaisen henkilön asiakassuhteessa.
(2005/60/EYb.)
Tämä niin sanottu täytäntöönpanodirektiivi määrittää 2 artiklassa poliittisesti
vaikutusvaltaisiksi henkilöiksi luonnolliset henkilöt, jotka toimivat tai ovat vuoden
sisällä toimineet merkittävässä julkisessa tehtävässä. Tällaisina merkittävinä
tehtävinä täytäntöönpanodirektiivin 2 artiklan mukaan voidaan pitää valtiopäämiehiä, hallitusten pääministereitä, ministereitä, vara- ja apulaisministereitä,
parlamenttien jäseniä, sellaisten korkean tason oikeuselinten jäseniä, joiden
päätöksiin ei voida hakea muutosta, tilintarkastustuomioistuinten ja keskuspankkien johtokunnan jäseniä, suurlähettiläitä, asianhoitajia, puolustusvoimien
korkea-arvoisia upseereita sekä valtion omistamien yritysten hallinto-, johto- ja
valvontaelinten jäseniä. (2006/70/EY.)
Poliittisesti vaikutusvaltaisina henkilöinä pidetään myös tällaisten henkilöiden
perheenjäseniä, puolisoa tai tällaiseksi rinnastettavaa henkilöä, lapsia ja vanhempia. Myös poliittisesti vaikutusvaltaisen henkilön liikekumppaniin tulee käyttää tehostettuja tuntemismenetelmiä. Täytäntöönpanodirektiivin 2 artiklan kohdan 3a mukaan läheisiksi yhtiökumppaneiksi on rinnastettava ”kaikki luonnolliset henkilöt, joiden tiedetään olevan oikeussubjektien tai oikeudellisten järjestelyjen todellisia yhteisomistajia ja edunsaajia tai joilla tiedetään olevan mikä ta-
hansa muu läheinen liikesuhde kohdassa 1 tarkoitetun henkilön (poliittisesti vaikutusvaltaisen henkilön) kanssa (2006/70/EYb).
Kolmannen rahanpesudirektiivin 11 artiklan määrittelemää yksinkertaistetun
tuntemismenettelyn soveltamista tarkennetaan täytäntöönpanodirektiivin 3 artiklan 1 kohdassa. (2006/70/ETYb.)
3.5 Maksajan tiedot -asetus
Rahanpesudirektiivin sisältöä täydennettiin 15.11.2006 Euroopan Parlamentin
ja Neuvoston annetulla asetuksella maksajan tietojen toimittamisesta varainsiirtojen mukana. Tämä asetus 1781/2006 antaa tarkat ohjeet siitä, kuinka maksajaa koskevat tiedot tulee toimittaa varainsiirtojen mukana. Asetusta annettaessa
katsottiin, että varainsiirtojen täydellinen jäljittäminen on todella tärkeää rahanpesun ja terrorismin rahoittamisen torjunnan ja selvittämisen kannalta. Tällä
asetuksella pyrittiinkin puuttumaan varainsiirtojen avulla tapahtuvaan rahanpesuun sekä terrorismin rahoitukseen. (1781/2006a, kohta 6.)
Asetus velvoitti maksupalveluiden tarjoajat välittämään kaikki olennaiset maksajaa koskevat tiedot varainsiirtojen mukana maksuketjun kaikkien vaiheiden läpi.
Maksupalvelun tarjoajat velvoitettiin myös tarkistamaan, että asetuksessa määritellyt tarkat ja olennaiset maksajaa koskevat tiedot siirtyvät maksun mukana,
sekä kehittämään sellaiset menettelyt, joilla näiden tietojen puuttuminen havaitaan. Asetuksen ulkopuolelle jäävät (1781/2006a, kohta 9) kuitenkin sellaiset
vähäistä rahanpesuriskiä sisältävät maksut, jotka koskevat luotto- ja maksukortteja, käteisnostoja pankkiautomaateista, suoraveloituksia, sähköiseen muotoon
tallennettuja alkuperäisiä paperishekkejä sekä verojen, sakkojen tai muiden
maksujen maksamista. Asetuksen ulkopuolelle jäivät myös sellaiset varainsiirrot, joissa maksaja ja maksunsaaja ovat itsenäisiä maksupalvelun tarjoajia. Lisäksi asetus vapautti maksajaa koskevien tietojen pakollisesta sisällyttämisestä
varainsiirtoon sellaiset varainsiirrot, joiden tiedot voidaan aina jäljittää maksajaan ja joiden arvo on alle 1000 euroa. (1781/2006b.)
3.6 Rahanpesua koskevan lainsäädännön historia Suomessa
Suomi liittyi Euroopan Unioniin vuonna 1995. Suomen tuli liittymisen myötä uudistaa lainsäädäntönsä yhteneväksi Euroopan yhteisön lainsäädännön kanssa.
Rahanpesuun liittyviä säädöksiä oli kuitenkin jo aiemmin lisätty Suomen lainsäädäntöön allekirjoitettujen yleissopimuksien velvoittamana. Wienin yleissopimus huumausaineiden ja psykotrooppisten aineiden laitonta kauppaa vastaan
vuodelta 1988 oli allekirjoitettu vuonna 1994 (SopS 44/1994). Wienin yleissopimus sekä Strasbourgissa allekirjoitettu vuoden 1994 Euroopan neuvoston yleissopimus (SopS 53/1994) rikoshyödyn valtiolle menetetyksi tuomitsemisesta velvoittivat Suomen ryhtymään toimiin järjestäytynyttä rikollisuutta vastaan ja erityisesti toimiin rikoshyödyn kriminalisoinniksi. Lakiuudistusten avulla Suomi päivitti kansallisen
lainsäädäntönsä
FATF:n antamien
(HE158/1997.)
Suomen rikoslain 32 luku uudistettiin vuonna 1990, jolloin kätkemisrikoksen
määritelmään sisällytettiin rahanpesun tunnusmerkistö. Vuonna 1993 rikoslain
32 lukuun lisättiin itse rahanpesun määritelmä kätkemisrikoksen tunnusmerkistön lisäksi. Samalla lakiin sisällytettiin Strasbourgin yleissopimuksen määräämä
konfiskaatio- eli menettämissäännös, jolla tuomittiin rahanpesusta saatava rikoshyöty menetetyksi valtiolle. Tarkemmin menettämisseuraamuksista säädettiin asetuksella rikoksen tuottaman hyödyn rahanpesua, etsintää, takavarikkoa
ja menetetyksi tuomitsemista koskevan yleissopimuksen voimaansaattamiseksi,
joka pantiin täytäntöön 28.6.1994 (583/1994). Vuonna 1995 rikoslain 32 lukuun
tehtiin useita muutoksia. Esirikosten määrää kasvatettiin ja rangaistusvastuun
piiriin saatettiin myös oikeushenkilöt. (Heinonen, Koskinen, Lappi-Seppälä, Majanen, Nuotio, Nuuttila & Rautio 1999, s.720.)
Kansainvälisten yleissopimuksien lisäksi Eurooppa-neuvoston antama rahanpesudirektiivi tuli velvoittamaan Suomen päivittämään lainsäädäntönsä yhteisön
tasolle. Sen sijaan, että Suomi olisi säätänyt yhden rahanpesua koskevan lain,
direktiivin ensisijaisesti luotto- ja rahoituslaitoksia koskevat määräykset asiakkaan tuntemisesta, huolellisuusvelvoitteesta ja ilmoitusvelvollisuudesta epäilyt-
tävistä liiketoimista sisällytettiin kutakin direktiivin velvoittamaa ilmoitusvelvollista koskevaan lainsäädäntöön. (HE 158/1997.)
Vasta vuonna 1998 kaikki rahanpesua koskeva lainsäädäntö saatiin koottua
yhden lain sisään. Laki rahanpesun estämisestä ja selvittämisestä, myöhemmin
rahanpesulaki, astui voimaan 30.1.1998. (68/1998) Yhden lain sisään haluttiin
koota kaikki rahanpesun torjuntaan tähtäävät säännökset ja saattaa voimaan
sisällöltään yhtenäinen, rahanpesua koskeva laki, joka velvoittaa kaikkia epäilyttävistä liiketoimista ilmoitusvelvollisia toimijoita. Samalla lain rakennemuutoksella poistettiin rahanpesua koskevat lain päällekkäisyydet kutakin ilmoitusvelvollista koskevista laeista. Rahanpesulakiin lisättiin säädökset rahanpesun selvittelykeskuksen perustamisesta, jolla tulisi olemaan päärooli rahanpesun torjuntaan
liittyvässä toiminnassa. Rahanpesulaki laajensi ja tarkensi myös ilmoitusvelvollisiksi luettavien toimijoiden ryhmää. Hallituksen esityksen 158/1997 mukaan
lain soveltamisalaa laajennettiin kattamaan rahoituslaitokset, ulkomaisen rahoituslaitoksen sivukonttorit ja edustustot, sijoituspalvelujen oheispalveluja tarjoavat yhteisöt, rahapelitoimintaa järjestävien yhteisöjen ja elinkeinonharjoittajien
sekä kiinteistönvälittäjien toiminnat. (HE 158/1997.)
Rahanpesua koskeva lainsäädäntö muuttui oleellisesti, kun laki rahanpesun
estämisestä ja selvittämisestä annetun lain muuttamisesta (365/2003) astui
voimaan 1.6.2003. Lakia täydennettiin rahanpesun estämisestä ja selvittämisestä 23.10.2003 annetulla sisäasiainministeriön asetuksella 890/2003. Tämä niin
sanottu rahanpesuasetus tarkensi rahanpesulain säädöksiä tehostetusta tuntemisvelvoitteesta. Lain muutoksilla pantiin voimaan Euroopan parlamentin ja
neuvoston antama toinen rahanpesudirektiivi 2001/97/EY.
Hallituksen esityksen 173/2002 mukaan rahanpesulain merkittävimmät muutokset koskivat ilmoitusvelvollisten piirin laajentamista, sekä rahanpesun torjuntajärjestelmän soveltamisalan laajentamista. Merkittävä muutos oli myös, että lakiin yksilöitiin ilmoitusvelvollisille nimenomainen huolellisuus- tunnistamis- ja
ilmoitusvelvollisuus sekä tehostettu tuntemisvelvollisuus. (HE173/2002.)
Rahanpesulain muutos laajensi ilmoitusvelvollisuuden koskemaan uusina ilmoitusvelvollisina tilintarkastajia, kirjanpitäjiä, arvoesineiden kauppiaita ja välittäjiä,
huutokaupanpitäjiä ja oikeudellisissa asioissa avustavia, kuitenkin pois lukien
oikeudenkäyntiavustajana ja -asiamiehinä toimivat sekä muuta maksuliikettä
kuin yleistä maksujenvälitystä liiketoimintana harjoittavat toimijat (HE 173/2002).
Lakiin lisättiin myös määritelmä terrorismin rahoittamisen estämisestä ja selvittämisestä. Esirikoksen määritelmää ei ollut tarpeen muuttaa, koska Suomessa
rahanpesun esirikoksena voitiin rikoslain mukaan pitää mitä tahansa rangaistavaksi luokiteltavaa rikosta. Kansainvälinen lainsäädäntö oli tässä vaiheessa
Suomea jäljessä, alkuperäisen rahanpesudirektiivin määritellessä esirikoksen
koskemaan pääasiassa vain huumausainerikollisuutta. (HE 173/2002.)
3.7. Nykytilanne lainsäädännössä
Nykyisin voimassaoleva laki rahanpesusta on vuodelta 2008. Laki rahanpesun
ja terrorismin rahoittamisen estämisestä ja selvittämisestä 503/2008, myöhemmin ResL, astui voimaan 18.7.2008, ja sillä korvattiin laki rahanpesun estämisestä ja selvittämisestä ja pantiin voimaan Euroopan parlamentin ja neuvoston
antama kolmas rahanpesudirektiivi. Kolmas rahanpesudirektiivi edellytti olemassa olevaan rahanpesulakiin niin suuria muutoksia, että oli lain selkeyden
kannalta perusteltua säätää kokonaan uusi laki. Tällä uudella rahanpesulailla
tehostettiin rahanpesun ja terrorismin rahoituksen estämistä ja selvittämistä ja
saatettiin vanhan rahanpesulain soveltamisala laajemmaksi. (HE 25/2008.)
FATF oli vuonna 2007 suorittanut Suomessa maatarkastuksen, jonka raportti
arvioi Suomen rahanpesun ja terrorismin rahoituksen vastaisten säädöksien
tason. Raportin mukaan Suomen rahanpesua ja terrorismin rahoittamista estävä järjestelmä on hyvä ja tehokas, mutta lainsäädännöstä löytyy puutteita. Uutta
rahanpesulakia säädettäessä otettiinkin huomioon FATF:n maatarkastuksessa
havaitut epäkohdat. (HE 25/2008.)
Uusi rahanpesulaki sisältää aiempaa rahanpesulakia laajemman joukon ilmoitusvelvollisia. Uusiksi ilmoitusvelvollisiksi lisättiin muun muassa kaikki sellaiset
liike- tai ammattitoimintana tavaroita myyvät tai välittävät ammatinharjoittajat,
jotka ottavat maksun vastaan käteisenä, ja maksun summa on yhtenä tai useampana toisiinsa kytkeytyvänä suorituksena vähintään 15 000 euroa (ResL,
2§). Uusi rahanpesulaki sisältää yksilöidyn listan niistä toimijoista, jotka ovat
ilmoitusvelvollisia. Ilmoitusvelvollisista ja heidän velvollisuuksistaan kerrotaan
enemmän luvuissa neljä ja viisi. (ResL.)
Uuteen rahanpesulakiin sisällytettiin uusia ja tarkempia säädöksiä ilmoitusvelvollisten velvollisuuksista, esimerkiksi asiakkaan tuntemisvelvollisuutta laajennettiin ja asiakassuhteisiin säädettiin jatkuva seurantavaatimus. Ilmoitusvelvollisten rahanpesua ja terrorismin rahoittamisen estämistä ja selvittämistä koskevien resurssien kohdentamista helpotettiin lisäämällä lakiin pykälä riskiperusteisesta arvioinnista. Lakia rahanpesun ja terrorismin rahoittamisen estämisestä ja
selvittämisestä tarkennettiin Valtioneuvoston asetuksella rahanpesu ja terrorismin rahoittamisen estämisestä ja selvittämisestä. (616/2008.)
Riskiperusteisen arvioinnin avulla ilmoitusvelvolliset pystyvät arvioimaan asiakassuhteen sisältämän rahanpesun ja terrorismin rahoittamisen riskin ja sovittamaan estämistä ja selvittämistä koskevien velvoitteiden noudattamisen tason
suhteessa asiakkaaseen (HE 25/2008). Riskiperusteisesta arvioinnista ja ilmoitusvelvollisten velvollisuuksista kerron lisää luvussa viisi.
3.8 Rikoslaki ja rahanpesun määritelmä
Suomen rikoslain 32 luvun 6 § 1 momentin mukaan rahanpesuun syyllistyy se,
joka ottaa vastaan, käyttää, muuntaa, luovuttaa, siirtää tai välittää rikoksella
hankittua omaisuutta, rikoksen tuottamaa hyötyä tai näiden tilalle tullutta omaisuutta peittääkseen tai häivyttääkseen hyödyn tai omaisuuden laittoman alkuperän tai avustaakseen rikoksentekijää välttämään rikoksen oikeudelliset seuraamukset. Lainkohdan 2 momentin mukaan rahanpesusta voidaan tuomita myös
se, joka peittää tai häivyttää rikoksella hankitun omaisuuden, rikoksen tuottaman hyödyn taikka näiden tilalle tulleen omaisuuden todellisen luonteen, alku-
perän, sijainnin tai siihen kohdistuvat määräämistoimet tai oikeudet taikka avustaa toista tällaisissa toimissa. (RL 32 luku, 6§ 1 – 2.)
Rahanpesussa on kyse toimenpiteistä, joilla rikoksella hankitun omaisuuden
alkuperään viittaavat ominaisuudet pyritään peittämään (Heinonen ym.1999,
722). Rahanpesulla tarkoitetaan siis rikoslain mukaan rikollisin keinoin saatujen
varojen tai muun rikoshyödyn alkuperän häivyttämistä tai peittämistä, tarkoituksena saada laittomin keinoin hankittu omaisuus sijoitettua lailliseen talousjärjestelmään. Rahanpesu edellyttää tästä syystä aina esirikosta. Suomen rikoslaki ei
rajaa rahanpesun esirikoksen määritelmää, ainoa edellytys esirikokselle on, että
pestävä omaisuus on rikoksella saatua tai sen tilalle tullutta rikoshyötyä. (RL 32
luku.)
Rahanpesusta tai sen rangaistavasta yrityksestä tuomitaan rikoslain mukaan
sakkorangaistukseen tai enintään kaksi vuotta kestävään vankeuteen se, joka
syyllistyy aiemmin mainittuihin 32 luvun 6 pykälän 1 - 2 momentin mukaisiin
toimiin tai avustaa toista tällaisissa toimissa. (RL 32 luku.)
Jos rikoksen kautta saatu omaisuus on ollut erittäin arvokas tai rahanpesurikos
erityisen suunnitelmallinen ja kokonaisuutena arvostellen törkeä, voidaan rikoksentekijä tuomita törkeästä rahanpesusta tai sen yrityksestä vankeuteen vähintään neljäksi kuukaudeksi ja enintään kuudeksi vuodeksi. (RL 32 luku.)
Rikoslain 32 (RL 32 luku) luvun 9 § mukaan, se joka törkeästä huolimattomuudesta ryhtyy 6 §:ssä tarkoitettuihin toimiin, on tuomittava tuottamuksellisesta
rahanpesusta sakkoon tai vankeuteen enintään kahdeksi vuodeksi (RL 32 luku).
Tämä tarkoittaa käytännössä sitä, että esimerkiksi velvoitteensa laiminlyönyt tai
huolimattomasti hoitanut ilmoitusvelvollinen voidaan tuomita rahanpesusta samaan rangaistukseen rikoksentekijän kanssa.
Mikäli rahanpesu tai tuottamuksellinen rahanpesu on ollut kokonaisuutena arvostellen vähäinen, tuomitaan rikos rahanpesurikkomuksena, jonka rangaistus
on sakko. Rahanpesurikkomus edellyttää, että rikoksen kohteena ollut omaisuus on arvoltaan vähäinen tai muut rikokseen liittyvät seikat vähäisiä. (RL 32
Rahanpesusta ei kuitenkaan tuomita rahanpesuun syyllistyneen kanssa samassa taloudessa asuvaa perheen jäsentä, joka käyttää rikoshyödyllä hankittua
omaisuutta tavanomaisissa käyttötarkoituksissa. Rahanpesusta ei myöskään
tuomita varsinaiseen esirikokseen syyllistynyttä rikoksentekijää. Lainkohdan 12.
pykälän määrittämän menettämisseuraamuksen nojalla rahanpesurikoksissa
kohteena ollut omaisuus on rikoksen tuottamaa hyötyä ja se tulee aina julistaa
valtiolle menetetyksi, eli konfiskoida. (RL 32 luku.)
Rikoslain 32 luvun 8 § mukaan salahankkeesta törkeän rahanpesurikoksen tekemiseksi voidaan tuomita sakkoon tai vankeuteen enintään yhdeksi vuodeksi.
Salahankkeella tarkoitetaan lain kohdan mukaan törkeän veropetoksen, avustuspetoksen tai lahjuksen antamista tai vastaanottamista saatavan rikoshyötyä
koskevan rahanpesurikoksen sopimista tai valmistelua. (RL 32 luku.)
3.9 Terrorismin rahoittaminen osana rahanpesulakia
Terrorismin rahoittaminen on lisätty kansainväliseen rahanpesun torjuntaa koskevaan järjestelmään 11.9.2001 tapahtuneiden terrori-iskujen jälkeen, Ritva
Sahavirta kertoo Raimo Lahden ja Pekka Koposen toimittamassa julkaisussa
Talousrikokset (Sahavirta 2007, s. 146).
Terrorismin rahoittamisesta säädetään Suomen rikoslaissa. Suomen rikoslain
34a luvun 5 § mukaan se, joka suoraan tai välillisesti antaa tai kerää varoja rahoittaakseen terroritekoa tai tietää varojen käyttämisestä terroristiseen tekoon,
on tuomittava terrorismin rahoittamisesta vankeuteen vähintään neljäksi kuukaudeksi ja enintään kahdeksaksi vuodeksi. Terrorismin rahoittamisen yritys on
rangaistava. (RL 34a luku.)
Terrorismin rahoittamisella tarkoitetaan siis rahan keräämistä tai antamista terroritekojen toteuttamista varten tietoisena siitä, että rahat on tarkoitus käyttää
rikoslain 34a luvun mukaisen terroristisen teon tekemiseen. Toisin kuin rahanpesu, terrorismin rahoituksen rikosepäily kohdistuu varojen käyttökohteeseen,
ei alkuperään. Varat voivat olla peräisin laillisesta lähteestä, mutta niiden käyttötarkoitus on laiton. (RL 34a luku.)
Laki rahanpesun ja terrorismin rahoittamisen estämisestä ja selvittämisestä velvoittaa ilmoitusvelvolliset soveltamaan kaikkea rahanpesun estämiseksi ja sel-
vittämiseksi säädettyjä velvollisuuksia myös terrorismin rahoittamiseen. (RL 34a
4 ILMOITUSVELVOLLISET
Rahanpesudirektiivin pohjalta laadittu laki (ResL) määrää rahanpesua ja terrorismin rahoittamista estäviin toimiin kaikki sellaiset toimijat, joiden on normaalin
liiketoimintansa puitteissa helppo havaita epäilyttävät liiketoimet ja toimeksiannot (Rahanpesun selvittelykeskus 2009, 7). Nämä lain velvoittamat toimijat ovat
sellaisia, joiden toimintaan liittyy korkea rahanpesu tai terrorismin rahoittamisen
riski, ja jotka toimintansa luonteen vuoksi ovat rekisteröimisvelvollisia tai joiden
toiminta on muutoin luvanvaraista. Tätä lain velvoittamaa toimijoiden ryhmää
kutsutaan rahanpesulain mukaisiksi ilmoitusvelvollisiksi. (Rahanpesun selvittelykeskus 2009.)
Ilmoitusvelvollisuus tarkoittaa sitä, että ilmoitusvelvollisten tulee kaikissa tilanteissa noudattaa rahanpesun estämisestä ja selvittämisestä annetun lain velvoitteita, esimerkiksi asiakkaan tuntemisesta, selonottovelvollisuudesta ja ilmoitusvelvollisuudesta. (ResL.) Ilmoitusvelvollisten velvollisuuksista kerron tarkemmin luvussa 6.
Ilmoitusvelvolliset on yksilöity rahanpesun ja terrorismin estämisestä ja selvittämisestä annetun lain 2 pykälässä (ResL, 2§). Ilmoitusvelvollisia ovat lainkohdan mukaan luotto-, rahoitus- ja sijoitussektori kokonaisuudessaan, panttilainauslaitokset, vakuutusyhtiöt ja vakuutusvälittäjät, vedonlyönti-, totopeli-, ja
pelikasinotoimintaa harjoittavat yhteisöt, kiinteistövälittäjät, liike- ja ammattitoimintana kirjanpitoa, tilintarkastusta, veroneuvontaa tai oikeudellisia palveluita
tarjoavat yhteisöt, liike-, tai ammattitoimintana yli 15000 euron käteiskauppaa
harjoittavat yhteisöt, sekä omaisuudenhoito- ja yrityspalveluiden tuottajat.
Kaikkiin ilmoitusvelvollisiin kohdistuu jonkinlaista valvontaa tai seurantaa (Finanssivalvonta 2010.)
4.1 Luotto-, rahoitus- ja sijoitussektori
Lakia rahanpesun ja terrorismin rahoittamisen estämisestä ja selvittämisestä
sovelletaan luotto- ja rahoituslaitoksiin, sekä näiden ulkomaisiin sivukonttoreihin. Lakia sovelletaan myös rahoitusyhtiöihin, sekä sijoituspalveluita tarjoaviin
toimijoihin. (Rahanpesun selvittelykeskus 2009, 8)
Finanssivalvonta (2010) valvoo tämän sektorin toimintaa. Finanssivalvonnan
toiminnasta kerron lisää kappaleessa 7.2.
4.1.1 Luottolaitokset
Luottolaitos on yritys, jolla on lain mukainen toimilupa luottolaitostoimintaan.
(121/2007, 8§) Luottolaitos voi olla talletuspankki, luottoyhteisö tai muu maksuliikeyhteisö, (Rahanpesun selvittelykeskus 2009 8).
Talletuspankkeja ovat osakeyhtiöt, osuuskunnat tai säästöpankit, jotka harjoittavat luottolaitoslain 30 pykälän mukaista talletuspankkitoimintaa. (121/2007, 9
§) Talletuspankkitoimintana pidetään lainkohdan mukaan talletusten vastaanottamista sekä omaan lukuun tehtyä rahoitustoimintaa, maksujen välitystoimintaa,
valuutanvaihtoa, sähköisen rahan liikkeelle laskemista, takaustoimintaa, arvopaperikauppaa, sekä asunto-osakkeiden ja -osuuksien tai asuinkiinteistöjen välittämistä.
Suomessa toimii noin kolmesataa talletuspankkia ja noin viisitoista ulkomaalaisten luottolaitosten talletuspankkitoimintaa tarjoavaa sivukonttoria (Finanssivalvonta 2010).
Finanssivalvonnan mukaan luottoyhteisö on luottolaitos. Luottoyhteisö harjoittaa
pankkitoimintaa, mutta ei vastaanota talletuksia asiakkailta. Tyypillisiä luottoyhteisöjä ovat rahoitusyhtiöt ja luottokorttiyhtiöt. (Finanssivalvonta 2010.)
Maksupalvelua välittävät yritykset
Maksupalveluksi katsotaan Finanssivalvonnan (2010) mukaan tilisiirrot, maksukorttimaksut ja suoraveloitus, ja maksupalvelutoiminnaksi näiden palveluiden
käyttäminen toimeksiantona.
Maksupalvelun tarjoaminen tarkoittaakin palveluntarjoajan tarjoamaa palvelua,
jossa toimeksiannon perusteella siirretään varoja maksajalta maksunsaajalle
(Finanssivalvonta 2010).
Maksupalveluiden tarjoaminen on tyypillistä erityisesti talletuspankeille, mutta
niitä voi välittää myös muut palveluntarjoajat. Maksupalvelua tarjoavat vain
maksulaitoslain mukaiset palveluntarjoajat. (Finanssivalvonta 2010.)
4.1.2 Rahoituslaitokset
Rahoituslaitos on jokin muu yhteisö kuin luottolaitos, joka kuitenkin pääasiallisena toimintanaan harjoittaa luotonantoa, rahoitusleasing -toimintaa tai muuta
rahoitustoimintaa. Rahoituslaitokset eivät vastaanota talletusvaroja, eivätkä siksi tarvitse toiminnalleen toimilupaa. (Finanssivalvonta 2010.)
4.1.3 Rajoitettua luottolaitostoimintaa harjoittavat yhteisöt
Luottolaitoslain 5 pykälän mukaan rajoitettu luottolaitostoiminta on esimerkiksi
rahoituksen tarjoaminen, jonka tarkoitus on maksuajan myöntäminen saman
yrityksen myymän tavaran tai palvelun ostamiseen. Lainkohdan mukaan rajoitettu luottolaitostoiminta voi olla myös takaisinmaksettavien varojen vastaanot-
tamista asiakastileille tai sellaisen sähköisen rahan liikkeelle laskemista, jonka
vain samaan yritysryhmään kuuluva yritys hyväksyy maksuksi (121/2007, 5§).
Rajoitetun luottolaitostoiminnan harjoittamiseen ei tarvita toimilupaa, mutta toiminnasta tulee ilmoittaa Finanssivalvontaan (Finanssivalvonta 2010).
4.1.4 Sijoituspalveluyritykset
922/2007 mukaan sijoituspalveluyrityksiä ja sijoituspalveluja tarjoavia toimijoita.
Finanssivalvonnan mukaan sijoituspalvelulla tarkoitetaan lainsäädännössä
muun muassa sijoitusneuvontaa, omaisuudenhoitoa sekä rahoitusvälineitä koskevien toimeksiantojen vastaanottamista, välittämistä ja toteuttamista. (Finanssivalvonta 2010).
Sijoituspalveluyritykset, jotka tarjoavat tällaista toimintaa, tarvitsevat liiketoiminnalleen toimiluvan (922/2007, 13§). Sijoituspalveluyrityksistä annetun lain
922/2007 14 pykälän mukaan sijoituspalveluita voi kuitenkin ilman toimilupaa
tarjota luottolaitoslain mukainen luottoyhtiö tai sijoitusrahastolain 5 §:n 2 momentissa tarkoitettuun toimintaan toimiluvan saanut suomalainen rahastoyhtiö
(922/2007, 14§).
Sijoituspalveluyritykset tarjoavat asiakkailleen säästämisen ja sijoittamisen ratkaisuja (Finanssivalvonta 2010).
Rahasto- ja säilytysyhteisöt
Sijoitusrahastolaissa (48/1999) tarkoitetut rahasto- ja säilytysyhtiöt ovat yhtiöitä,
jotka keräävät yksityis- ja oikeushenkilöiden varoja sijoitettavaksi arvopapereihin, jotka muodostavat sijoitusrahaston. Rahasto- ja säilytysyhtiöiden toiminta
on luvanvaraista (Finanssivalvonta 2010).
Suomessa arvopaperikeskuksena toimii Euroclear Finland Oy, joka vastaa
Suomen arvopaperien käsittelystä sekä säilytys- ja selvityspalveluista. Yritys
korvaa edeltäjänsä Suomen arvopaperikeskuksen, ja se on ResL 8 § mukaan
lain tarkoittama ilmoitusvelvollinen. (Euroclear Finland Oy 2010.)
4.2 Panttilainaustoimijat
Panttilainauslaitoksista annetun lain 1353/1992 mukaan panttilaitoksena pidetään panttilainaustoimintaa varten perustettua ja siihen toimintaluvan saanutta
osakeyhtiötä. Yhtiö harjoittaa liiketoimintana rahalainojen antamista luonnollisille henkilöille irtainta panttia vastaan, eikä ota vastaan talletuksia tai muita takaisinmaksettavia varoja. (1353/1992, 1§.)
Panttilainaamojen tulee aina ilmoittaa rahanpesun selvittelykeskukselle, kun
vastaanottaa arvoltaan merkittävän pantin (ResL, 23§).
4.3 Vakuutusyhtiöt ja -edustajat
Rahanpesulakia sovelletaan rahanpesulain 1 luvun 2§ 10-13 momentin mukaisesti vahinkovakuutus-, työeläke- ja henkivakuutusyhtiöihin, vakuutusyhdistyksiin ja vakuutusedustajiin. (ResL.)
4.4 Rahapeliyhteisöt
sovelletaan rahapeliyhteisöön sekä elinkeinonharjoittajaan ja yhteisöön, joka
välittää rahapeleihin liittyviä osallistumisilmoituksia ja –maksuja. Lakia sovelletaan myös Ahvenanmaan maakunnassa rahapeleihin liittyviä osallistumisilmoi-
tuksia ja -maksuja välittävään ja toimeenpanevaan yhteisöön tai elinkeinonharjoittajaan.
Käytännössä tällaisia yhteisöjä ovat kaikki vedonlyönti-, totopeli-, ja pelikasinotoimintaa harjoittavat yhteisöt (ResL, 2§).
4.5 Kiinteistövälittäjät
Ilmoitusvelvollisuutta sovelletaan kiinteistövälitysliikkeeseen ja vuokrahuoneiston välitysliikkeeseen. (ResL, 2§)
4.6 Kirjanpitäjät, tilintarkastajat ja veroneuvonta
Tilintarkastajat ja yhteisön ulkopuoliset kirjanpitäjät ovat ilmoitusvelvollisia havaitsemistaan epäilyttävistä liiketoimista (ResL, 2§) Rahanpesun selvittelykeskuksen mukaan yhteisön ulkopuolisilla kirjanpitäjillä tarkoitetaan toimeksiannosta kirjanpitotehtäviä tarjoavia toimijoita. (Rahanpesun selvittelykeskus 2009,
Lain piiriin on saatettu myös pääasiallisena liiketoimintanaan veroneuvontaa
antavat yhteisöt.
4.7 Oikeudellisia palveluita tarjoavat toimijat
Asianajajat ja heidän apulaisensa ovat ilmoitusvelvollisia toimiessaan asiakkaan
puolesta tai lukuun liiketoimissa, jotka liittyvät kiinteistön kauppaan, asiakkaan
omaisuuden hoitoon, yhtiöjärjestelyihin sekä säätiöiden, yhtiöiden sekä vastaavien yhteisöjen asioiden hoitoon. (Suomen asianajajaliitto 2009, 3.) Liike- ja
ammattitoimintana oikeudellisia palveluita tarjoavat ovat lisäksi ilmoitusvelvollisia antaessaan asiakkaalle veroneuvontaa (Rahanpesun selvittelykeskus 2009,
Oikeudellisia palveluita tarjoavien ilmoitusvelvollisuus ei koske oikeudenkäyntiavustaja- tai oikeudenkäyntiasiamiestehtävien hoitamista (Suomen asianajajaliitto 2009, 3).
4.8 Tavarakauppiaat
Liike- tai ammattitoimintana tavaroita myyvät tai välittävät ovat ilmoitusvelvollisia
siltä osin kuin otetaan vastaan maksusuorituksena käteistä yhtenä suorituksena
tai toisiinsa kytkeytyvinä suorituksina yhteensä vähintään 15 000 euroa (ResL
2§). Tällaista käteiskauppaa harjoittavien tulee rekisteröityä. (ResL.)
4.9 Eräitä viranomaisia koskeva huolehtimisvelvoite
503/2008 velvoittaa lain 38§ eräät viranomaiset ilmoittamaan havainnoistaan
Keskusrikospoliisin rahanpesun selvittelykeskukselle epäilyttävistä liiketoimista,
joilla saattaa olla yhteyttä rahanpesuun tai terrorismin rahoitukseen. Näitä viranomaisia ovat veroviranomainen, konkurssiasiamiehet, tulli- ja rajavartioviranomaiset sekä ulosottoviranomaiset. (Rahanpesun selvittelykeskus 2009, 53.)
4.10 Eräiden toiminnanharjoittajien rekisteröitymisvelvollisuus
Maksuliikettä ja valuutanvaihtotoimintaa harjoittavien sekä omaisuudenhoito- ja
yrityspalveluita tarjoavien tulee ennen toimintansa aloittamista rekisteröityä Etelä-Suomen lääninhallitukselle. (HE25/2008) Lääninhallituksen tehtävää hoitaa
nykyisin Etelä-Suomen aluehallintovirasto, josta kerron lisää luvussa 6.4.
Keskusrikospoliisin rahanpesun selvittelykeskuksen mukaan rekisteröitymisvelvollisuus ei kuitenkaan koske satunnaisesti tai hyvin rajoitetusti harjoitettua toimintaa (Rahanpesun selvittelykeskus 2009, 43).
4.11 Omaisuudenhoito- ja yrityspalveluiden tarjoajat
Omaisuudenhoito- ja yrityspalveluiden tarjoamisella tarkoitetaan mm. yhtiöiden
tai muiden oikeushenkilöiden perustamista. Tällaisia palveluita tarjoavan tulee
rekisteröityä ennen toiminnan aloittamista. (Rahanpesun selvittelykeskus 2009.)
5 ILMOITUSVELVOLLISTEN VELVOLLISUUDET
Ilmoitusvelvollisia koskevat velvollisuudet määritellään laissa rahanpesun ja
terrorismin rahoittamisen estämisestä 503/2008. Velvollisuuksia tarkennetaan
asetuksella rahanpesun ja terrorismin rahoittamisen estämisestä ja selvittämisestä 2008/616. Asiakkaan tunnistamiseen liittyvästä velvollisuudesta säädetään lisäksi maksajantietoasetuksella 1781/2006/EY.
Ilmoitusvelvollisten velvollisuuksia ovat asiakkaan tuntemisvelvollisuus, selonotto- ja huolellisuusvelvollisuus, dokumentointi ja ilmoitusvelvollisuus. (ResL)
Tässä kappaleessa kerrotaan edellisessä luvussa määriteltyjen ilmoitusvelvollisten velvollisuuksista.
5.1 Asiakkaan tuntemisvelvollisuus
Rahanpesua säätelevä laki lähtee periaatteesta, että ilmoitusvelvollinen tuntee
asiakkaansa ja tämän toiminnan laadun ja laajuuden. Ilmoitusvelvollisen on
ResL:n mukaan suoritettava tietyt toimenpiteet jokaisessa asiakas- tai liikesuhteessa. Nämä toimenpiteet ovat asiakkaan tunnistaminen, henkilöllisyyden todentaminen luotettavasta ja riippumattomasta lähteestä olevasta asiakirjasta,
tietojen hankkiminen liikesuhteen tarkoituksesta ja laadusta, sekä jatkuva asiakassuhteen seuranta. Ilmoitusvelvollisen on myös tunnistettava ja tunnettava
todellinen edunsaaja sekä tarvittaessa todennettava tämän henkilöllisyys. Ilmoitusvelvollisen tulee myös arvioida asiakassuhteeseen tai suoritettavaan liiketoimeen sisältyvä rahanpesun ja terrorismin rahoittamisen riski. (ResL.)
5.1.1 Asiakkaan henkilöllisyyden todentaminen
Ilmoitusvelvollisten tulee tuntea ja tunnistaa asiakas. Tunnistaminen on keskusrikospoliisin selvityskeskuksen antaman julkaisun Rahanpesun parhaat käytänteet mukaan sitä, että asiakas esittelee itsensä. Samaisen julkaisun mukaan
tuntemisella tarkoitetaan henkilöllisyyden todentamista luotettavasta viranomaisen myöntämästä henkilöllisyystodistuksesta. (Rahanpesun selvittelykeskus
Luonnollisen henkilön virallisia henkilöllisyystodistuksia Suomessa ovat Suomen viranomaisen myöntämä passi, henkilöllisyystodistus, muukalaispassi tai
pakolaisen matkustusasiakirja. Lisäksi poliisi myöntää kuvallisia ajokortteja, jotka hyväksytään henkilöllisyystodistuksina Suomessa. Ulkomaalaisten henkilöllisyys todennetaan kansallisesta ulkomaan passista tai muusta matkustusasiakirjaksi kelpaavasta henkilöllisyystodistuksesta. Henkilöllisyyden todentamistiedot
tulee lain mukaan dokumentoida asiallisesti, ja ne tulee säilyttää viiden vuoden
ajan. (Väestörekisterikeskus 2010.)
Oikeushenkilön henkilöllisyyskin todetaan luotettavista lähteistä peräisin olevien
asiakirjojen perusteella. Tällaisia asiakirjoja voi olla esimerkiksi kaupparekisteriote tai vastaava ote muusta julkisesta rekisteristä Oikeushenkilöiden kohdalla
tulee huomioida, että myös oikeushenkilön puolesta toimivan luonnollisen henkilön henkilöllisyys todennetaan tarvittaessa ja oikeushenkilön edustamisoikeus
selvitetään luotettavista asiakirjoista. (Rahanpesun selvittelykeskus 2009, 21.)
Vakinaista asiakassuhdetta perustettaessa ilmoitusvelvollisen tulee selvittää
asiakkaan liiketoimi ja palvelun avaamisen tarkoitus (Rahanpesun selvittelykeskus 2009, 21). Ilmoitusvelvollisen on siis selvitettävä, miksi ja mihin tarkoitukseen palvelu tulee, jotta arviointi asiakkaan sisältämästä rahanpesuriskistä voidaan suorittaa. Ilmoitusvelvollisella on lain (ResL 9 §) asettama velvollisuus
seurata asiakkaan asiakassuhdetta, ja kehittää seuraamista varten sellaiset
metodit, että epäilyttävät tai normaalista poikkeavat liiketoimet havaitaan. Kun
ilmoitusvelvollinen selvittää asiakassuhdetta perustettaessa, mitä voidaan pitää
asiakkaan normaalina liiketoimena, on epäilyttävien liiketoimien havaitseminen
ja seuraaminen helpompaa. Mikäli asiakkaaseen tai suoritettavaan liiketoimeen
sisältyy normaalia suurempi riski, tulee asiakassuhteen kiinnittää suurempaa
huomiota. Asiakkaan rahanpesuriski määritetään käyttämällä riskiperusteista
arviointia (ResL, 6§).
Myös satunnaisesti asioivan asiakkaan henkilöllisyys tulee todentaa, kun suoritettava liiketoimi tai toisiinsa kytkeytyneet liiketoimet ylittävät arvoltaan 15 000
euroa. Asiakkaan henkilöllisyys on aina todennettava myös pelikasinotoiminnassa ja muussa rahapeleihin liittyvässä toiminnassa, kun rahapanos tai toisiinsa liittyvät rahapanokset ylittävät 3000 euron arvon (ResL, 10§). Asetus maksajantietojen välittämisestä varainsiirtojen mukana 1781/2006/EY velvoittaa todentamaan asiakkaan henkilöllisyyden aina, kun varainsiirron arvo ylittää 1000 euroa ja kun maksajan tietoja ei voida muutoin luotettavasti jäljittää takaisin maksajaan. (1781/2006/EY.)
Henkilöllisyys on todennettava erityisesti silloin, kun kyseessä on epäilyttävä
liiketoimi, tai ilmoitusvelvollinen epäilee varojen alkuperää tai että liiketoimen
sisältämät varat käytetään terrorismin rahoittamiseen (ResL, 7§). Ilmoitusvelvollisen tulee käyttää lain 6 § mukaan toimialaansa sopivaa riskiperusteista kokonaisarviointia selvittääkseen, mikä on tulkittava kullekin asiakkaalle normaaliksi
liiketoimeksi, ja mikä epänormaaliksi.
5.1.2 Tosiasiallisen edunsaajan henkilöllisyyden toteaminen
Asiakkaan tuntemisen velvoite vaatii ilmoitusvelvollisen selvittämään asiakassuhteen tai liiketoimen varsinaisen edunsaajan ja tarvittaessa todentamaan tämän henkilöllisyyden. Edunsaajan henkilöllisyyden todentamisen tarve määritellään rahanpesun ja terrorismin rahoittamisen estämisestä ja selvittämisestä annetun lain 6 § mukaan riskiperusteisen arvioinnin perusteella. Edunsaaja tulee
kuitenkin aina selvittää silloin, kun toinen henkilö asioi tämän puolesta joko valtuutettuna tai edustajana (ResL, 8§).
Tosiasiallisena edunsaajana pidetään henkilöä, jonka hyväksi liiketoiminta toteutetaan. Jos asiakas on oikeushenkilö, todellinen edunsaaja on se, jonka
määräysvallassa asiakas on. (ResL, 5§ 6 momentti) Tosiasiallisella edunsaajalla on käytössään yli 25 % osakkeiden tai osuuksien tuottamasta äänimäärästä,
ja tämä äänimäärä perustuu omistukseen, sopimukseen, yhtiöjärjestykseen tai
näihin rinnastettaviin järjestelyihin. Tosiasiallisena edunsaajana pidetään myös
henkilöä, jolla on oikeus nimittää tai erottaa enemmistö yrityksen hallituksen
jäsenistä tai vastaavasta toimielimestä (Rahanpesun selvittelykeskus 2009, 24).
Tosiasiallisen edunsaajan määrittäminen on tärkeää, jotta ilmoitusvelvollinen
tietää, kenen hyväksi liiketoimea suoritetaan. Jos tosiasiallista edunsaajaa ei
pystytä määrittelemään, ei ilmoitusvelvollinen voi suorittaa riskiperusteista arviointia eikä myöskään täytä asiakkaan tuntemisesta annettuja velvoitteitaan. Tällaisessa tilanteessa asiakassuhdetta ei voida perustaa eikä pyydettyä liiketoimea suorittaa.
5.2 Riskiperusteinen arviointi
Rahanpesulain (ResL) 2 luvun 6§ mukaan ilmoitusvelvollisen on tunnettava asiakkaansa ja noudatettava asiakkaan tuntemisesta annettuja säädöksiä koko
asiakassuhteen ajan. Asiakkaan tuntemisella tarkoitetaan lainkohdan mukaan
sitä, että ilmoitusvelvollinen tuntee paitsi asiakkaansa henkilöllisyyden, myös
tämän taustat ja liiketoimet. Kun tuntee asiakkaansa, ilmoitusvelvollinen pystyy
suuntaamaan voimavaransa erityisesti niihin asiakassuhteisiin, jotka sisältävät
eniten rahanpesuriskiä. (ResL)
Ilmoitusvelvollisen on koko asiakassuhteen ajan pystyttävä tuntemaan asiakas
ja tämän liiketoimet ja seuraamaan asiakassuhdetta niin tarkasti, että normaalista poikkeavat ja epäilyttävät liiketoimet havaitaan. Jos ilmoitusvelvollinen ei
pysty noudattamaan asiakkaan ja asiakassuhteen tuntemisesta annettuja säädöksiä, ei asiakassuhdetta saa perustaa tai pyydettyä liiketoimea suorittaa.
Asiakassuhdetta perustettaessa onkin tärkeä arvioida asiakkaaseen liittyvä ra-
hanpesuriski, pystyykö ilmoitusvelvollinen selviytymään velvoitteistaan asiakkuuden tai suoritettavan yksittäisen liiketoimen vaatimassa laajuudessa. (ResL)
Ilmoitusvelvollisen tulee aina noudattaa kaikkia asiakkaan tuntemiseksi annettuja velvoitteita ja suorittaa kaikki lain mukaiset toimenpiteet, mutta niiden laajuus
määritellään riskiperusteisen arvioinnin perusteella. Ilmoitusvelvollisen onkin
riskin arvioimista varten kehitettävä omaan toimintansa luonteeseen ja laajuuteen sopivat ja riittävät menetelmät tällaisen riskiperusteisen arvioinnin suorittamiseksi, eli menetelmät liiketoimen tai asiakassuhteen rahanpesuriskin määrän selvittämiseksi. (Rahanpesun selvittelykeskus 2009, 17.)
Riskiperusteisessa arvioinnissa tulee arvioida, kuinka suuri riski ilmoitusvelvollisen toimialaan, tuotteeseen ja palveluihin, asiakkaaseen sekä liikesuhteeseen
tai tämän liiketoimeen liittyy. Ilmoitusvelvollisen tulee huomioida riskiperusteisessa arvioinnissaan myös teknologian kehitykseen liittyvät rahanpesun ja terrorismin rahoittamisen riskit (HE 25/2008).
Analyysin perusteella ilmoitusvelvollinen kehittää omaan toimintaansa sopivat
menetelmät, joiden pohjalta määrittää kullekin asiakkaalle oman riskitason eli
määrittää, kuinka laajasti asiakkaan tuntemisesta annettuja toimenpiteitä noudatetaan. Käytännössä ilmoitusvelvollinen jakaa asiakkaansa, tuotteensa, palvelunsa ja jakelukanavansa erilaisiin riskikategorioihin, joissa noudatetaan valvottavan (ilmoitusvelvollisen) päättämiä menettelytapoja asiakkaan tuntemiseksi
(Rahoitustarkastus 2005, 15). Riskiperusteisen arvioinnin pohjalta ilmoitusvelvollinen myös luo tuntemismenettelyjen vähimmäistason, jota noudatetaan
normaalissa asiakassuhteessa. Vähimmäistasosta poiketaan niiden asiakkaiden kohdalla, joilla rahanpesuriski on normaalia alhaisempi tai suurempi.
Riskiarviointiprosessi on jatkuvaa, ja perustuu jatkuvaan asiakassuhteen seurantaan (ResL 6§). Tämän takia asiakkaan tuntemiseksi vaadittujen menetelmien laajuus voi muuttua asiakassuhteen aikanakin. (ResL)
Riskiperusteisen arvioinnin pohjalta ilmoitusvelvollinen siis määrittää asiakkaan
tuntemisen tason. Normaalin tason asiakkaaseen sovelletaan vähimmäistason
tuntemismenettelyä. Lisäksi ilmoitusvelvollinen määrittää ne asiakkaat, joihin on
perusteltua käyttää tehostettua tuntemismenettelyä, sekä ne asiakkaat, joiden
kohdalla voidaan lain mukaan käyttää asiakkaan tuntemiseksi yksinkertaistettua
asiakkaan tuntemismenettelyä. (Rahanpesun selvittelykeskus 2009, 18.)
5.2.1 Tehostettu asiakkaan tunteminen
Riskiperusteisen arvioinnin avulla ilmoitusvelvollinen siis selvittää, ketkä ovat ne
asiakkaat, jotka sisältävät normaalia enemmän rahanpesun ja terrorismin rahoittamisen riskiä, ja ketkä ovat ne asiakkaat, joiden tuntemiseksi tulee soveltaa
tehostettuja tuntemismenettelyjä. (ResL.)
Tehostetuilla tuntemismenettelyillä tarkoitetaan sitä, että ilmoitusvelvollisen tulee seurata asiakassuhdetta erityisellä huolellisuudella havaitakseen poikkeavat
ja epäilyttävät liiketoimet. Asiakassuhdetta perustettaessa asiakkaan tunnistaminen ja henkilöllisyyden todentamiseen kiinnitetään erityistä huomiota ja asiakkaan toiminnan laajuus ja laatu selvitetään laajemmin ja tarkemmin kuin normaalin asiakkaan kohdalla toimittaisiin. (HE 25/2008.)
Tehostettuja tuntemismenettelyjä tulee lain mukaan (ResL 17§ - 20§) käyttää
poliittisesti vaikutusvaltaiseksi luokiteltavaan henkilöön, sekä asiakkaisiin, joilla
on liittymäkohta valtioon, jonka rahanpesua ja terrorismin estämistä ja selvittämistä koskeva järjestelmä ei täytä kansainvälisiä velvoitteita. Tehostettuja tuntemismenettelyjä käytetään myös kirjeenvaihtajapankkeihin. (ResL)
Sisäasianministeriö on antanut asetuksen 78/2009 sellaisista valtioista ja alueista, joiden rahanpesun ja terrorismin rahoituksen estämistä ja selvittämistä koskevat säännökset täyttävät rahanpesun ja terrorismin rahoittamisen estämistä ja
selvittämisestä annetussa laissa säädetyt edellytykset. (78/2009) Vastaavasti
ne maat, joiden säädökset eivät vastaa Suomen lainsäädännön edellytyksiä, on
lueteltu Sisäasiainministeriön asetuksessa 123/2009. Asetuksessa luetellut
maat, jotka eivät täytä kansainvälisiä velvoitteita ovat Iran, Uzbekistan, Pakistan, Turkmenistan sekä Sao Tome ja Principe. Myös FATF on suosituksessaan
kehottanut tehostettuihin tuntemismenettelyihin maiden kohdalla. (123/2009.)
Joissakin tilanteissa asiakasta ei voida tunnistaa henkilökohtaisesti. ResL 18§
mukaan tällaisessa tilanteessa asiakas voidaan kuitenkin etätunnistaa. Etätunnistamiseen liittyy tehostettu tuntemisvelvollisuus. Asiakkaan tuntemiseksi voidaan tällöin lainkohdan mukaan käyttää esimerkiksi luotettavia lisäasiakirjoja,
tai sellaisia sähköisiä menetelmiä, jotka ovat tietoturvallisia ja todisteellisia.
(ResL.)
5.2.2 Yksinkertaistettu tunnistaminen
ResL 12 § mukaan, jos asiakkaaseen, tuotteeseen, palveluun tai liiketoimeen
sisältyy alhainen rahanpesun tai terrorismin rahoituksen riski, voi asiakas poiketa laissa määritellyistä asiakkaan tuntemisen velvoitteista käyttämällä yksinkertaistettua tuntemismenetelmää. Ilmoitusvelvollisen tulee kuitenkin hankkia asiakkaasta riittävästi tietoa, että voi päättää, onko asiakas sellainen, johon yksinkertaistetun tuntemisen menetelmää voidaan käyttää. Ilmoitusvelvollisten tulee
lisäksi seurata asiakassuhdetta ja pitää huoli siitä, että havaitsee mahdolliset
poikkeavat ja epätavalliset liiketoimet. (HE 25/2008.)
Yksinkertaistettua asiakkaan tuntemismenettelyä voidaan käyttää, mikäli ilmoitusvelvollinen asioi Suomessa tai toisessa ETA-maassa (Euroopan talousalueen jäsenvaltiossa) rekisteröidyn luottolaitoksen, sijoituspalveluyrityksen, rahasto- tai vakuutusyhtiön, julkisen kaupan kohteena olevan yhtiön tai Suomen viranomaisen kanssa (HE 25/2008).
Lainkohta määrittelee myös sellaiset tuotteet ja palvelut, joiden kohdalla ilmoitusvelvollinen voi noudattaa yksinkertaistettua tuntemismenettelyä. Tällaisia
tuotteita on ResL 15§ mukaan vakuutukset, joissa vakuutuskaudelta maksettava maksu on enintään 1000 euroa tai joissa vakuutuksen kertamaksu on enintään 2500 euroa, lakisääteinen työ- tai yrittäjäeläkevakuutus, mikäli siihen ei liity
takaisinnostoetuutta tai se ei käy lainan vakuudeksi, taikka eläke-etuutena työntekijälle tarjottava eläkejärjestely, tai vastaava järjestely, jonka etuutta ei voi siirtää toiselle henkilölle. (ResL)
ResL 10 § mukaan ilmoitusvelvollisen on dokumentoitava ja säilytettävä asiakkaan tuntemista koskevat tiedot luotettavalla tavalla viiden vuoden ajan vakituisen asiakassuhteen päättymisestä. Tällaisia säilytettäviä asiakkaan tuntemista
koskevia tietoja ovat lainkohdan mukaan asiakkaan täydellinen nimi, syntymäaika ja henkilötunnus, edustajana toimivan vastaavat tiedot sekä henkilöllisyyden todentamisessa käytetyn asiakirjan kopio tai asiakirjan nimi, numero tai
muu tunnistetieto sekä myöntäjä. Jos asiakas on ulkomaalainen, tulee nimen,
syntymäajan ja kansalaisuuden lisäksi säilyttää vastaavat tiedot tunnistamisasiakirjasta. (ResL)
Kun asiakas on oikeushenkilö, säilytetään pykälän mukaan oikeushenkilön täydellinen nimi, toimiala, rekisterinumero, rekisteröimispäivä ja rekisteröinnin suorittaneen viranomaisen nimi, sekä hallituksen tai vastaavan päättävän elimen
jäsenten täydelliset nimet, syntymäajat ja kansalaisuudet. Myös oikeushenkilön
henkilöllisyyden todentamisessa käytetyn asiakirjan tiedot säilytetään ja dokumentoidaan. (ResL, 10§.)
Ilmoitusvelvollisen on selvitettävä liiketoimen todellisen edunsaajan nimi, syntymäaika, ja henkilötunnus. Jos asiakas on etätunnistettu, säilytetään tiedot
todentamisessa käytetyistä lähteistä ja menettelyistä. (ResL, 10§.)
Ilmoitusvelvollisen tulee myös säilyttää asiakkaan tuntemiseksi hankitut tarpeelliset tiedot asiakkaan toiminnasta ja toiminnan laadusta ja laajuudesta, taloudellisesta asemasta sekä perusteet liiketoimen tai palvelun käytölle ja tiedot varojen alkuperästä. Myös tiedot selonottovelvollisuuden täyttämiseksi saaduista
asiakirjoista tulee dokumentoida ja säilyttää. (ResL, 10§.)
5.4 Selonotto- ja huolellisuusvelvollisuus
Laki rahanpesun estämisestä ja selvittämisestä asettaa ilmoitusvelvollisille selonotto- ja huolellisuusvelvollisuuden, jotka koskevat kaikkia asiakassuhteeseen
osallistuvia. Lain mukaan ilmoitusvelvollisen on selonottovelvollisuutensa nojalla
hankittava tietoa asiakkaansa toiminnasta, tämän liiketoiminnan laadusta ja laajuudesta sekä perusteet palvelun tai tuotteen käyttämiselle (ResL 9 §.).
Ilmoitusvelvollisen on riskiperusteisen arvioinnin pohjalta järjestettävä kunkin
asiakkaan toiminnan laadun ja laajuuden mukainen jatkuva ja riittävä seuranta.
Asiakkaasta olemassa oleviin tietoihin nähden epäilyttävän liiketoimen havaittuaan, ilmoitusvelvollisen tulee selonottovelvollisuuden nojalla vaatia lisäselvitystä
suoritettavasta liiketoimesta. (ResL 9§.)
Epäilyttävänä liiketoimena voidaan pitää liiketoimea tai toimeksiantoa, joka
poikkeaa joko asiakkaan normaalista toiminnasta tai yleisesti normaalina pidettävästä toiminnasta. Epäilyttävä liiketoimi voi olla varojen määrältään poikkeavan suuri tai monimutkainen yritys- tai rahoitusjärjestely taikka epätavallinen
maksujärjestely. Myös epärationaaliseen toimintaan taikka toimintaan, jolla ei
ole selvää taloudellista tarkoitusta, tulee kiinnittää huomiota ja tarvittaessa ilmoitusvelvollisen on vaadittava lisäselvitystä. (Rahanpesun selvittelykeskus 2009,
Huolellisuusvelvoitteella tarkoitetaan sitä, että aina poikkeavan liiketoimen havaittuaan ilmoitusvelvollinen ryhtyy välittömiin toimiin liiketoimen varojen alkuperän tai käyttötarkoituksen selvittämiseksi. Ilmoitusvelvollisen on rahanpesun ja
terrorismin estämisestä ja selvittämisestä annetun lain velvoittamana vaadittava
asiakkaalta selvitystä liiketoimeen sisältyvien varojen alkuperästä tai käyttötarkoituksesta, ennen liiketoimen suorittamista tai viemistä loppuun niin, että asiakas saa liiketoimeen sisältyvät varat kokonaisuudessaan käyttöönsä. Tällainen
selvitys voi olla esimerkiksi asiakkaan toimittama kauppakirja tai lahjakirja, josta
varojen alkuperä tai käyttötarkoitus selviää. Ilmoitusvelvollinen voi käyttää lisäselvityksen hankkimiseen myös erilaisia viranomaisrekistereitä. (Rahanpesun
selvittelykeskus 2009, 26.)
Selonotto ja huolellisuusvelvollisuus katsotaan Keskusrikospoliisin antaman
julkaisun Rahanpesun parhaat käytänteet mukaan täytetyksi, kun ilmoitusvelvollinen on saanut asiakkaalta riittävän ja tyydyttävän selvityksen liiketoimen tar-
koituksesta tai siihen sisältyvien varojen alkuperästä. (Rahanpesun selvittelykeskus 2009, 26) Mikäli tällaista tyydyttävää selvitystä ei saada, ilmoitusvelvollisen tulee tehdä rahanpesun selvittelykeskukselle ilmoitus epäilyttävästä liiketoimesta, ja tarvittaessa kieltäytyä liiketoimen suorittamisesta loppuun. Ilmoitusvelvollisen on kuitenkin aina epäilyttävän liiketoimen havaittuaan pyrittävä toimimaan niin, ettei liiketoimeen sisältyviä varoja siirretä viranomaisen ulottumattomiin. (Rahanpesun selvittelykeskus 2009.)
Ilmoitusvelvollinen voi pidättäytyä suorittamasta liiketoimea loppuun täyttäessään huolellisuusvelvoitettaan. Käytännössä tämä tarkoittaa sitä, että ilmoitusvelvollinen voi keskeyttää liiketoimen suorittamisen lisäselvityksen tekemistä
varten taikka kieltäytyä kokonaan liiketoimen suorittamisesta. Kun ilmoitusvelvollinen kieltäytyy tekemästä liiketoimea, on rahanpesun selvittelykeskukselle
aina tehtävä ilmoitus epäilyttävästä liiketoimesta. Tilanteissa, joissa epäilyttävän
liiketoimen suorittamatta jättäminen vaikeuttaisi liiketoimen todellisen edunsaajan selvittämistä, voi ilmoitusvelvollinen suorittaa liiketoimen ja tehdä ilmoituksen epäilyttävästä liiketoimesta. Tällöin ilmoitusvelvollisen katsotaan täyttäneen
selonotto- ja huolellisuusvelvoitteensa. (Rahanpesun selvittelykeskus 2009.)
Mikäli ilmoitusvelvollinen huolimattomuudestaan jättää selonotto, tai ilmoitusvelvollisuutensa hoitamatta, voidaan yksittäinenkin asiaa hoitanut toimihenkilö rikoslain 32 luvun mukaan tuomita rahanpesusta taikka törkeästä tai tuottamuksellisesta rahanpesusta rikosoikeudelliseen seuraamukseen. (RL 32 luku.)
5.5 Ilmoitusvelvollisuus
Ilmoitusvelvolliset ovat ResL 23§ nojalla velvollisia ilmoittamaan epäilyttävistä
liiketoimista keskusrikospoliisin selvityskeskukselle. Mikäli ilmoitusvelvollinen
havaitsee lainkohdan mukaisen poikkeavan tai epäilyttävän liiketoimen, ja selonottovelvollisuuden perusteella saadun selvityksen jälkeenkin pitää liiketoimea
epäilyttävänä, tulee ilmoitusvelvollisen viipymättä tehdä ilmoitus epäilyttävästä
liiketoimesta rahanpesun selvittelykeskukselle. (ResL)
Ilmoitus tehdään pääsääntöisesti sähköisesti ja siitä on käytävä ilmi kaikki epäilyn havaitsemisen helpottamiseksi merkittävät tiedot ja asiakirjat (ResL, 23§).
Epäilyttävän liiketoimen tiedot on säilytettävä viiden vuoden ajan liiketoimen
suorittamisesta, ja ne on pidettävä erillään asiakasrekisteristä. Rekisteröidyllä ei
ole tarkastusoikeutta rahanpesun ja terrorismin rahoituksen epäilyä varten kerättyihin tietoihin. (Rahanpesun selvittelykeskus 2009, 39.)
5.5.1 Salassapitovelvollisuus ja koulutus
Ilmoitusvelvollinen on lain nojalla velvollinen järjestämään alaisilleen riittävässä
laajuudessa rahanpesuun ja terrorismin rahoitukseen liittyvää koulutusta ja suojelua. Ilmoitusvelvollisen tuleekin laatia omalle toimialalle riittävät toimintaohjeet
epäilyttävien liiketoimien varalle, ja henkilöstö tulee kouluttaa noudattamaan
sitä. (ResL.)
Ilmoitusvelvollisen tulee järjestää riittävä suojelu niille henkilöille, jotka ovat tekemisissä rahanpesun ja terrorismin rahoitusta koskevien ilmoitusten kanssa.
Epäilyttävästä liiketoimesta tehtyä ilmoitusta tai sen sisältöä ei saa paljastaa
asiakkaalle, vaan se on pidettävä salassa ResL 25 § mukaan. Salassapitovelvollisuus kattaa näiden henkilöiden henkilöllisyyden, eikä henkilöllisyyksiä saa
paljastaa organisaation ulkopuolelle. (ResL, 25§.)
Epäilyttävästä liiketoimesta tehdyn ilmoituksen sisällön saa kuitenkin ResL 23§
mukaan luovuttaa samassa rahoitus- tai vakuutusyhtymässä olevalle yhteisölle
sekä yksittäisen liiketoimen tiedot toiselle sellaiselle ilmoitusvelvolliselle, joka
liittyy kyseiseen asiakkaaseen tai liiketoimeen. Tietoja saa käyttää vain rahanpesun ja terrorismin rahoittamisen estämiseksi ja selvittämiseksi. Tällaisia luovutettavia tietoja ovat lainkohdan mukaan nimi, syntymäaika, henkilötunnus ja
ulkomaalaisen kansalaisuus sekä peruste ilmoituksen tekemiselle. (ResL, 23§.)
5.5.2 Liiketoimen keskeyttäminen ja siitä kieltäytyminen
Rahanpesun ja terrorismin rahoittamisen estämisestä ja selvittämisestä annetun
lain (ResL) 26§ mukaan ilmoitusvelvollisen on keskeytettävä liiketoimi, mikäli se
on epäilyttävä tai ilmoitusvelvollinen epäilee liiketoimen varoja käytettävän terrorismin rahoittamiseen. (ResL, 26§.)
Laki antaa Keskusrikospoliisin selvittelykeskukselle oikeuden antaa ilmoitusvelvolliselle tarvittaessa määräys viiden päivän ajaksi pidättäytyä suorittamasta
liiketoimea. Tällainen määräys voidaan antaa myös toisen valtion rahanpesun
selvittelykeskuksen pyynnöstä (ResL, 26§).
6 VALVOVAT VIRANOMAISET
Suomessa rahanpesun ja terrorismin rahoituksen estämisestä ja selvittämisestä
vastaa pääasiassa Keskusrikospoliisin rahanpesun selvittelykeskus. Rahanpesua koskevan lainsäädännön velvoittamaa rekisteröitymisvelvollisuutta valvoo ja rekisteriä ylläpitää Etelä-Suomen aluehallintovirasto. Eräitä ilmoitusvelvollisia valvoo Finanssialan keskusliitto. Näistä toimijoista kerrotaan seuraavissa alaluvuissa. Luvussa 6.3 kerrotaan myös Financial Action Task Force nimisestä hallitusten yhteistyöelimestä, jolla on suuri vaikutus rahanpesua ja
terrorismin rahoitusta koskevan lainsäädännön syntyyn ja nykytilaan.
6.1 Keskusrikospoliisin rahanpesun selvittelykeskus
Eu:n rahanpesudirektiivissä säädetään, että jokaisessa jäsenvaltiossa tulee olla
keskitetty kansallinen yksikkö, joka tekee kansainvälistä yhteistyötä muiden
maiden vastaavien selvityskeskusten ja viranomaisten kanssa rahanpesun ja
terrorismin rahoittamisen estämiseksi. Direktiivin mukaan selvityskeskus vastaanottaa, analysoi ja jakaa toimivaltaisille viranomaisille ilmoituksia epäilyttävistä liiketoimista sekä muuta tietoa mahdollisesta rahanpesusta tai terrorismin
rahoituksesta. (2005/60/EY.)
Suomessa direktiiviä on tarkennettu rahanpesun ja terrorismin rahoituksen estämisestä ja selvittämisestä annetussa laissa 503/2008. Keskusrikospoliisin tehtävät on lueteltu lain 35 pykälässä. Selvityskeskuksen tärkein tehtävä rahanpesulain mukaan on rahanpesun ja terrorismin estäminen ja selvittäminen. Rahanpesun selvityskeskuksen tulee edistää Suomen ja vieraan valtion viranomaisten välisen rahanpesun ja terrorismin rahoituksen torjuntaa koskevaa yhteistyötä ja tietojen vaihtoa sekä toimia yhteistyössä ilmoitusvelvollisten kanssa.
Rahanpesun selvittelykeskuksen tehtävänä on myös palautteen oikea-aikainen
antaminen ja tilaston pitäminen ilmoitusten vaikutuksista ja seuraamuksista.
(ResL, 35§.)
Suomessa Rahanpesun selvittelykeskus on Vantaalla sijaitseva keskusrikospoliisin itsenäisesti toimiva yksikkö, joka on erikoistunut rahanpesun ja terrorismin
rahoituksen torjuntaan ja selvittämiseen. Sen toimintaa valvoo Sisäasiainministeriö. (Rahanpesun selvittelykeskus 2010a.)
Rahanpesun selvittelykeskuksen tehtävä on ottaa vastaan rahanpesunepäilyilmoituksia ilmoitusvelvollisilta ja käsitellä ne. (HE25/2008) Saamansa tiedon
pohjalta selvittelykeskus arvioi, liittyykö tapaukseen rikosta, ja onko syytä käynnistää poliisitutkinta. (Rahanpesun selvittelykeskus 2009.)
Selvittelykeskus hoitaa siis itse toimintaansa liittyvien rahanpesutapausten esitutkinnan ja siirtää tapaukset tarvittaessa syyteharkintaan.
Rahanpesun selvittelykeskuksella on lain mukaan oikeus saada rahanpesun ja
terrorismin estämisessä ja selvittämisessä tarvittavia tietoja maksutta ilmoitusvelvollisilta sekä viranomaisilta ja muilta julkisilta tahoilta. Oikeus tietojen saamiseen on olemassa liike- ja ammattisalaisuudesta huolimatta sekä yksilön,
yhteisön tai säätiön taloudellisista olosuhteista tai taloudellista asemaa koskevien tietojen salassapidosta annetusta lainsäädännöstä huolimatta. Päätöksen
tietojen hankkimisesta tekee päällystöön kuuluva poliisimies (ResL, 37§). Pyyntö tehdään aina kirjallisesti, ja tietoja saa käyttää vain rahanpesun ja terrorismin
rahoitukseen estämiseen ja selvittämiseen. (Rahanpesun selvittelykeskus
Rahanpesun selvittelykeskuksella on laaja-alaisen tiedonsaantioikeuden turvin
oikeus tietyissä tapauksissa saada, käyttää ja luovuttaa tietoja. Tilanne voi syntyä esimerkiksi silloin, kun tietoa tarvitaan muulta taholta kuin ilmoitusvelvolliselta, tiedot luovutetaan syyttäjälle tai muulle esitutkintahenkilölle taikka toisen
maan viranomaiselle. Tietojen luovutus tulee kuitenkin selvittää tarkoin, ja käyttö ja luovutus on sallittu vain rahanpesun ja terrorismin rahoittamisen estämiseksi ja selvittämiseksi. (HE25/2008; Rahanpesun selvittelykeskus 2009.)
Rahanpesun selvittelykeskuksen päällystöön kuuluva poliisimies voi tarvittaessa
rahanpesun ja terrorismin rahoittamisen estämiseksi antaa määräyksen ilmoitusvelvolliselle pidättäytyä toimittamasta liiketoimea enintään viideksi arkipäiväksi. Kuten totesin luvussa 6.5.2, tällainen määräys voidaan antaa myös muun
valtion vastaavan organisaation pyynnöstä. (ResL, 26§.)
Selvittelykeskus on velvoitettu rahanpesulain nojalla antamaan palautetta saamistaan rahanpesun epäilyilmoituksista ilmoitusvelvollisille. Rahanpesunselvittelykeskus laatii myös toiminnastaan vuosittaisen selvityksen Poliisihallitukselle.
Selvitys sisältää epäilyttävistä liiketoimista tehtyjen ilmoitusten lukumäärän ja
lukumäärän niistä määräyksistä, joilla se on pidättäytynyt suorittamasta liiketoimia rahanpesun ja terrorismin vastaisen toiminnan estämiseksi ja selvittämiseksi. Rahanpesun selvittelykeskus pitää myös erilaisia tilastoja rahanpesun ja
terrorismin tilasta Suomessa. (ResL, 35§.)
Rahanpesun selvittelykeskuksella on käytössään rahanpesun ja terrorismin rahoittamisen estämistä ja selvittämistä koskeva rekisteri. Rekisteri sisältää rahanpesun selvittelykeskuksen tehtävien suorittamiseksi hankittuja tarpeellisia
tietoja ja asiakirjoja. Rekisteri on henkilörekisteri, joka on tarkoitettu vain rahanpesun selvittelykeskuksen käyttöön, ja sitä saavat käyttää vain rahanpesun selvityskeskuksen henkilöstöön kuuluvat. (ResL, 36§.)
Rahanpesun selvityskeskuksen toiminta jakaantuu kolmeen jaostoon. Saapuneet, pääasiassa sähköisessä muodossa saapuvat ilmoitukset epäilyttävistä
liiketoimista analysoidaan ja kirjataan rahanpesurekisteriin Ilmoitusten vastaan-
otto- ja analyysijaostossa. Tutkintajaos suorittaa epäilyttävän liiketoimen tutkinnan ja tarvittaessa siirtää asian esitutkintaan. Lisäksi rahanpesun selvityskeskuksessa toimii Kansainvälisten asioiden jaos, joka kansainvälisten yhteyksien
ja tiedustelujen lisäksi käsittelee terrorismin rahoittamisen torjuntaan liittyviä
asioita. (Rahanpesun selvittelykeskus 2010a.)
6.2 Financial Action Task Force, FATF
Financial Action Task Force, FATF, on vuonna 1989 perustettu rahanpesunvastainen toimintaryhmä, johon kuuluu 33 valtiota. Suomi on liittynyt toimintaryhmään vuonna 1991. (Sahavirta 2007, 147) Sen tehtävä on laatia rahanpesun ja
terrorismin rahoituksen vastaisia suosituksia ja arvioida niiden noudattamista eri
valtioissa. (HE 173/2002.)
Sahavirran (2007) mukaan toimintaryhmän suosituksilla on ollut suuri merkitys
rahanpesun estämiseksi ja selvittämiseksi säädetyn lainsäädännön sisältöön
kaikkialla maailmassa (Sahavirta 2007, 147) FATF:n antamat 40 rahanpesua ja
9 terrorismin rahoitusta koskevaa suositusta on alun perin annettu vuonna 1990
ja ne on viimeksi päivitetty vuonna 2003.
Suositukset sisältävät muun muassa suosituksia niistä toimista, joihin ilmoitusvelvollisten tulisi rahanpesun ja terrorismin rahoittamisen estämiseksi ja selvittämiseksi ryhtyä sekä suositukset kansainvälisestä yhteistyöstä ja rahanpesun
torjuntaan osallistuvien viranomaisten toiminnasta. (Sahavirta 2007, 148.)
6.3 Muut viranomaiset
Seuraavassa kappaleessa kerrotaan Etelä-Suomen aluehallintovirastosta sekä
Finanssivalvonnasta, jotka toimivat valvontaviranomaisina eräille ilmoitusvelvollisille.
Etelä-Suomen aluehallintovirasto, aiemmin Etelä-Suomen lääninhallitus, toimii
(503/2008) lain nojalla keskitettynä rekisteriviranomaisena ja valvoo lain nojalla
annettujen säännösten sekä lain antamien velvoitteiden noudattamista. (EteläSuomen aluehallintovirasto 2010.)
Aluehallintovirasto valvoo omaisuudenhoito- ja yrityspalveluita tarjoavia sekä
valuutanvaihtotoimintaa harjoittavia yhteisöjä, sekä eräitä muita elinkeinonharjoittajia, joita koskee rekisteröimisvelvoite. Aluehallintoviraston tehtävä on lisäksi
valvoa maksajantieto-asetuksen 1781/2006 noudattamista.
Käytännössä aluehallintovirasto valvoo rahanpesulain noudattamista rahoituslaitosten, kiinteistönvälitys- ja vuokrahuoneistonvälitysliikkeitä, veroneuvontaa,
toimeksiannosta kirjanpitotehtäviä hoitavia, sekä sellaisia tavaran kauppaa tai
välitystä tarjoavia liiketoimijoita, joiden vastaanottamat maksusuoritukset ovat
yhtenä tai useampana suorituksena vähintään 15 000 euroa. Aluehallintovirasto
valvoo myös oikeudellisia palveluita tarjoavia toimijoita, lukuun ottamatta asianajajia. (Etelä-Suomen aluehallintovirasto 2010.)
Finanssivalvonta korvasi 1.1.2009 alkaen sitä edeltäneen Rahoitustarkastuksen
sekä vakuutusvalvontaviraston tehtävät. Finanssivalvonta valvoo pankkien, vakuutus- ja eläkeyhtiöiden sekä muiden vakuutusalalla toimivien toimintaa sekä
sijoituspalveluyrityksiä, rahastoyhtiöitä ja pörssiä. Valvottavat rahoittavat Finanssivalvonnan toiminnan itse 95-prosenttisesti. (Finanssivalvonta 2010.)
Tässä kappaleessa kerrotaan rahanpesuun liittyvistä tilastoista. Tilastoja tuottaa
pääasiassa Rahanpesun selvittelykeskus (Rahanpesun selvittelykeskus 2009).
7.1 Ilmoitukset
Keskusrikospoliisin rahanpesun selvittelykeskuksella on velvollisuus pitää tilastoa rahanpesuilmoitusten, sekä liiketoimien keskeytysten lukumäärästä (ResL
35§). Rahanpesun selvittelykeskuksen tulee antaa sisäasiainministeriölle lainkohdan mukaan selvityksiä toiminnastaan vuosittain.
Rahanpesun selvittelykeskuksen mukaan vuoden 2010 tammikuun ja kesäkuun
välisenä aikana epäilyttäviä liiketoimia koskevia ilmoituksia oli kirjattu yhteensä
12 381 kappaletta, joista 6 kappaletta koski terrorismin rahoittamista ja loput
rahanpesua. Rahanpesuilmoituksia on suhteessa terrorismin rahoituksesta tehtyihin ilmoituksiin enemmän, koska rahanpesuilmoituksiin kirjataan kaikki sellaiset ilmoitukset, joista ei voida arvioida, kohdistuuko epäily varojen alkuperään
vai käyttötarkoitukseen. (Rahanpesun selvittelykeskus 2010b.)
Vuonna 2009 epäilyttäviä liiketoimia koskevia ilmoituksia annettiin 22 prosenttia
vuotta 2008 enemmän, yhteensä 27 836 kappaletta. Kasvun taustalla arvioidaan olevan tehostunut koulutus, ilmoitusvelvollisten piirin laajentaminen sekä
lisääntynyt ilmoitusaktiivisuus. Rahanpesuepäilyistä tehdyistä ilmoituksista on
viime vuosina keskimäärin 10 prosenttia johtanut esitutkinnan käynnistämiseen.
(Oikeuspoliittinen tutkimuslaitos 2010.)
Kuvasta 7.1 nähdään, että vuodesta 2005 annettujen rahanpesuilmoitusten kokonaismäärä on ollut jatkuvassa kasvussa.
Kuva 7.1. Rahanpesun selvittelykeskuksen kirjaamien ilmoitusten määrä vuosina 2005 - 6/2010 (Rahanpesun selvittelykeskus 2010b, 3.)
Suurin osa rahanpesuilmoituksista tulee valuutanvaihto- ja siirtoyhtiöiltä sekä
rahapelitoiminnasta (Taulukko 7.1). Keskusrikospoliisin rahanpesun selvittelykeskuksen puolivuosikatsauksen 2010 mukaan pankkien, vakuutusyhtiöiden ja
rahapelitoimintaa harjoittavien ilmoittajien ilmoitusmäärät ovat nousseet vuoteen
2009 verrattuna (Rahanpesun selvittelykeskus 2010b, 4).
Taulukko 7.1. Ilmoittajatahot rahanpesuilmoituksissa (Rahanpesun selvittelykeskus 2010b, 4.)
Taulukosta 7.2 nähdään, kuinka epäilyttävät liiketoimet ovat jakautuneet.
Taulukko 7.2. Epäilyttävät liiketoimet rahanpesuilmoituksissa (Rahanpesun selvittelykeskus 2010b, 5)
Keskusrikospoliisin rahanpesurekisteriin kirjattujen ilmoitusten yhteenlaskettu
arvo alkuvuoden 2010 ajalta oli noin 138,51 miljoonaa euroa (Rahanpesun selvittelykeskus 2010b, 6). Pääasiassa ilmoituksiin sisältyvien varojen määrä oli
alle 10 000 euroa (Taulukko 3.).
Taulukko 7.3. Rahanpesuilmoituksiin sisältyvien varojen määrä (Rahanpesun
selvittelykeskus 2010b, 6.)
Keskusrikospoliisin rahanpesun selvittelykeskuksen vuoden 2009 vuosikertomuksen mukaan vuoden 2009 aikana annettiin 12 liiketoimen keskeyttämismääräystä. Näiden liiketoimien yhteenlaskettu määrä oli noin 1,87 miljoonaa euroa,
mistä viranomaisen haltuun saatiin noin 1,37 miljoonaa euroa. (Rahanpesun
selvittelykeskuksen vuosikertomus 2009.)
7.2 Tuomiot
Kuten luvussa 3 kävi ilmi, Suomen rikoslakiin rahanpesun tunnusmerkistö lisättiin vuonna 1994. Sitä ennen rahanpesurikokset tuomittiin kätkemisrikoksina.
(Heinonen ym. 1999)
Rahanpesun selvittelykeskuksen vuonna 2003 julkaiseman Rahanpesurikokset
oikeuskäytännössä -tutkimuksen (Neira, Perämaa & Vasara 2003, päivittänyt
Kujanpää 2007) mukaan Suomessa pestävä raha on pääosin peräisin huumausaine- ja talousrikoksista.
Tutkimuksessa on tutkittu Suomessa käräjä- ja hovioikeuksien ratkaisemia rahanpesuun liittyviä tapauksia vuodesta 1994 vuoteen 2003. Tutkimuksessa
huomioitiin 61 rahanpesuun liittyvää tuomiota, joista 30:ssä esirikoksena oli
huumausainerikos. Näistä tuomioista 20 oli sakkorangaistuksia. Vaikka yleisin
rangaistus tutkimuksen oikeustapauksissa oli ehdollinen vankeusrangaistus,
ehdottomia vankeusrangaistuksia tuomittiin 27 tapauksessa. Tutkimuksen mukaan vain rahanpesusta annetuista vankeusrangaistuksista kovin tuomio oli pituudeltaan 1 vuosi 2 kk ja lievin puolestaan vain 40 päivää. (Neira ym. 2003, 2.)
Tilastokeskuksen mukaan vuonna 2008 rahanpesusta annettiin 14 tuomiota,
joista 12 langetettiin rikoslain 32 luvun 7§ mukaan törkeästä rahanpesusta ja 2
rikoslain 32 luvun 9§ mukaan tuottamuksellisesta rahanpesusta. Rahanpesutuomioita on annettu pääasiassa törkeästä tai tuottamuksellisesta rahanpesusta. (Tilastokeskus 2010.)
7.3 Esimerkkejä rahanpesusta oikeustapauksien valossa
Seuraavat oikeustapaukset ovat Keskusrikospoliisin tutkimuksesta Rahanpesurikokset oikeuskäytännössä.
ER:n puoliso LR on tuomittu ulkomaisessa tuomioistuimessa petoksesta. LR on
aiemmin osuuskunta O:n puheenjohtajana solminut sikäläisen pankin kanssa 2
miljardin ruplan luottosopimuksen ja sitten väärennettyjen sopimusten nojalla
siirtänyt mm. Suomeen yhteensä 3 miljoonaa US-dollaria. LR on sitten ostanut
Helsingistä asunnon 1,3 miljoonan markan kauppahinnalla ja myöhemmin veneen, joka välityspalkkioineen maksoi 59.000 US-dollaria.
ER on LR:n rikosprosessin aikana myynyt huoneiston 1.220.000 markalla ja
välittömästi kaupanteon jälkeen siirtänyt varat ulkomaille. Edelleen ER on myynyt veneen, ja varat on siirretty ulkomaille. ER:ää on syytetty törkeästä kätkemisrikoksesta. Syytteen mukaan ER on ollut tietoinen siitä, että asunto ja vene
on hankittu LR:n rikoksella saamilla varoilla. ER on pyrkinyt avustamaan LR:ää
välttämään rikoksen oikeudelliset seuraamukset ja tämän takia muuntanut
omaisuuden rahaksi ja siirtänyt varat ulkomaille. ER on myöntänyt tehneensä
oikeustoimet, mutta sanonut niiden olleen normaaleja ja asianmukaisia, koska
perheellä oli muutenkin ollut tarpeeksi varoja kyseisen omaisuuden ostoon.
Syyte on hylätty käyttämättömänä. Käräjäoikeus on katsonut asiassa esitetyn
selvityksen valossa jääneen riittävällä luotettavuudella näyttämättä, että omaisuuden hankinnat Suomessa olisi tehty rikollista alkuperää olevilla varoilla.
Lisäksi LR:n oikeudellisena avustajana toiminutta GP:tä on syytetty avunannosta törkeään kätkemisrikokseen, sillä hänen on katsottu olleen tietoinen omaisuuden laittomasta alkuperästä ja auttaneen sen kätkemisessä laatimalla valtakirjat, joilla ER on myynyt asunnon ja veneen. GP:n apu on ollut ER:n puutteellisen suomen kielen vuoksi välttämätöntä. GP:n on täytynyt ymmärtää omaisuuden myynnin tapahtuvan rikoksen oikeudellisten seuraamusten välttämiseksi. Syyte on hylätty näyttämättömänä. Koska syyte törkeästä kätkemisrikoksesta
on hylätty, on myös syyte avunannosta sanottuun tekoon hylättävä ensisijaisesti
sen vuoksi. GP:n subjektiivisen tahallisuuden osalta käräjäoikeus on toissijaisesti todennut myös, että GP:n ei ole näytetty tienneen tarkoituksena olleen
siirtää kaupoista saatavat varat tavoittamattomiin ulkomaille. LR oli ilmoittanut
GP:lle lailliset perusteet sille miksi omaisuus oli tarpeen myydä. Avustajana GP
on voinut lähteä siitä, että asiakkaan sana pitää. Vaikkakin rikosepäilyistä tienneen GP:n olisi jälkikäteen arvioituna voitu katsoa toimineen asiassa varomattomasti, ei hänen menettelystään kuitenkaan olisi voitu johtaa tahallisuutta kätkemisrikoksen edistämiseksi, joten syyte olisi tullut hylättäväksi tälläkin perusteella.
Helsinki 2.12.1998, Diaarinumero 96/858 (Neira ym. 2003, 38, tapaus 11.)
Taustalla on omakotitalokauppa, jossa EK:t olivat ostajina ja TG myyjänä. Riitaasian tuomiossa TG on tuomittu korvaamaan ostajille n. 185.000 mk. Käsittelyn
yhteydessä TG:n omaisuutta pyrittiin saamaan hukkaamiskieltoon ja laadittiin
ulosottoselvitys. TG:tä on syytetty törkeästä velallisen petoksesta, koska hän on
tahallaan ulosottomenettelyssä salannut asunnollaan tuolloin olleet rahavaransa, yhteensä ainakin 150.000 mk. TG on tuomittu 4 kuukauden ehdolliseen
TG:n vaimo MG on tietoisena salatuista, heidän yhteisessä kodissaan säilytettävinä olevista varoista, tahallaan luovuttanut niistä 19.990 mk äidilleen SS:lle
sekä 19.990 mk miehensä isälle RG:lle ja äidille LG:lle sellaisin sopimuksin, että
he tallettaisivat rahat MG:n tilille. MG:n tarkoituksena on ollut kyseisellä menettelyllä peittää rahojen laiton alkuperä. Rahanpesutarkoituksen olemassaolon
osoittivat käräjäoikeuden mukaan mm. ennen ulosottoselvitystä tapahtuneet
varojen siirtämiset MG:n nimiin sekä TG:n ja MG:n yhteisen alaikäisen lapsen
nimiin. MG on tuomittu kätkemisrikoksesta (RL 32:1.2) 50 päiväsakkoon à 40
mk eli 2.000 mk.
Lisäksi SS, RG ja LG ovat kukin tahallaan ottaneet vastaan MG:n heille antamat
rahat sellaisin ehdoin, että summat tuli tallettaa MG:n tilille. Rahat on talletettu
MG:n tilille. Syyttäjän mukaan SS, RG ja LG ovat käsittäneet rahat TG:n verollisiksi tuloiksi, joista vero oli jätetty laittomasti maksamatta ja siten ymmärtäneet
rahat rikoksen kautta saaduiksi. He ovat kierrättämisellä tahallaan pyrkineet
siihen, että rahojen laiton alkuperä peittyisi. Vahinko on kuitenkin verottajan
asemasta kohdistunut TG:n velkojiin. Käräjäoikeus lausui, että yleisen elämänkokemuksen mukaan on olosuhteet huomioon ottaen pidettävä ilmeisenä, että
SS, RG ja LG ovat rahat vastaanottaessaan ja kierrättäessään ymmärtäneet ne
rikoksen kautta saaduiksi. Sillä seikalla, ovatko he mahdollisesti luulleet ne veropetoksen tai jonkin muun rikoksen kautta saaduiksi, ei ole asiassa merkitystä.
Heidän on täytynyt ymmärtää, että heidän menettelynsä tulisi johtamaan rahojen laittoman alkuperän häivyttämiseen. SS, RG ja LG on tuomittu jokainen kätkemisrikoksesta (RL 32:1.2) 20 päiväsakkoon.
Turun seutu, 26.10.1999, Diaarinumero 99/355 (Neira ym. 2003, 41, tapaus 18.)
JE oli HL:n pyynnöstä vienyt laittoman huumausainekaupan tuoton keräämistä
varten tarpeelliset kaksi pankkikorttia kahdelle eri tilille AL:lle. JE oli edelleen
luovuttanut AL:lle säilytettäväksi HL:n harjoittamasta huumausaineiden kaupasta kertyneitä rahavaroja. JE oli lisäksi noutanut AL:ltä 30.000 markkaa käteistä
rahaa ja siirtänyt ne edelleen. JE oli myös vastaanottanut JG:n suorittamat
45.000 markkaa maksuksi huumausaineen hankkimisesta syntyneestä velasta
HL:lle ja siirtänyt tämän summan edelleen. Käräjäoikeus totesi JE:n ja HL:n välisestä suhteesta, että JE oli velkaantunut HL:lle sekä myös aiemmin hankkinut
tältä huumausaineita myyntiä varten. Näistä kaupoista JE oli myös käynyt keskusteluja puhelimitse HL:n kanssa. Käräjäoikeuden mukaan JE:n on täytynyt
olosuhteista ymmärtää, että varat olivat rikoksen kautta hankittuja. Yllä maini-
tuilla toimilla JE oli peittänyt rahavarojen ja pankkikorttien laittoman alkuperän
sekä avustanut HL:ää välttämään taustalla olleiden rikosten oikeudelliset seuraamukset. JE tuomittiin törkeästä kätkemisrikoksesta (RL 32:1.2 ja RL 32:2) ja
huumausainerikoksesta (RL 50:1) yhteiseen 8 kuukauden vankeusrangaistukseen. Hovioikeus pysytti käräjäoikeuden tuomion muilta osin, mutta muutti kahdeksan kuukauden vankeusrangaistuksen 200 tunniksi yhdyskuntapalvelua.
Lappeenranta 18.1.2001, Diaarinumero 00/335, Kouvola 8.7.2003 Diaarinumero
R01/192 (Neira ym. 2003, 45, tapaus 25c.)
Rahanpesu on globaali vakavan rikollisuuden ilmenemismuoto. Rahanpesu vahingoittaa talousjärjestelmää niin kansallisesti kuin kansainvälisestikin.
Jotta rahanpesun torjuntajärjestelmästä saataisiin tehokkaampi, tulisi talousjärjestelmä rakentaa globaalisti avoimeksi ja rahanpesua koskevan lainsäädännön
tulisi olla samankaltainen ympäri maailmaa. Maat, joissa rahanpesun ja terrorismin rahoittamista koskevat säädökset eivät vastaa kansainvälisien sopimuksien tasoa, tulisi saattaa samaan järjestelmään kuin nykyistä rahanpesun sääntelyä noudattavat maat, jotta rahanpesutoimintaa voitaisiin seurata ja myös rankaisemaan ympäri maailman.
Rahanpesun torjuntaa ja seuraamista on pitkään pidetty vain apuvälineenä vakavan rikollisuuden selvittämisessä. Rahanpesu on kuitenkin muuttunut globaaliksi toiminnaksi, jota kohdellaan nykyisin rikoslaissa (RL 32 luku) omana rikoksenaan. Rahanpesua pidetään jopa yhtenä vakavan ja itsenäisen rikollisuuden
muotona. Rahanpesun valvontaa voidaan edelleen käyttää instrumenttina järjestäytyneen rikollisuuden selvittämisessä. Rahanpesua torjumalla estetään
myös rikollisesti saadun hyödyn käyttämistä ja näin vähennetään rikoksen houkuttelevuutta (Sahavirta 2008, 47). Rahanpesudirektiivin mukaan rahanpesusta
saatu rikoshyöty tulee aina konfiskoida kaikissa Euroopan Unionin jäsenmaissa
(ResL). Näin pyritään saattamaan rikos kannattamattomaksi koko Euroopan
Laki määrää kaikki sellaiset elinkeinonharjoittajat, joilla on normaalin toimintansa puitteissa mahdollisuus havaita rahanpesua tai joita arvellaan voitavan käyttää hyväksi rahanpesussa rahanpesun ja terrorismin rahoittamisen estämisen ja
selvittämisen toimiin. (Rahanpesun selvittelykeskuksen vuosikertomus 2009.)
Koska lain asettamia velvollisuuksia tulee noudattaa rangaistuksen uhalla, ilmoitusvelvollisten työn määrä, vastuu ja tarve henkilökunnan koulutukseen kasvavat. Tästä syystä toiminnan kustannukset lisääntyvät.
Vuosittain rahanpesun selvittelykeskus vastaanottaa parisenkymmentä tuhatta
ilmoitusta epäilyttävistä liiketoimista. (Rahanpesun selvittelykeskus 2010b.) Ilmoitusten kokonaismäärä on yhä hienoisessa nousussa, vaikka pankeista ja
muista luottolaitoksista tulevien ilmoitusten määrän kasvu näyttikin pysähtyneen. Epäilyttäviä liiketoimia koskevien tapausten kokonaismäärän kasvu kertoo sekä rahanpesutoiminnan laajenemisesta että valvonnan toimivuudesta.
Liian tehokkaat keinot rahanpesua kitkettäessä saattavat toisaalta aiheuttaa
sen, että rikolliset etsivät uusia vaihtoehtoisia keinoja rikoshyödyn saattamiseksi
lailliselta vaikuttavaksi. Rahanpesun siirtyminen pois ilmoitusvelvollisten toimialueelta voi aiheuttaa sen, ettei rahanpesun tunnistamista ja valvontaa voida
enää käyttää apuvälineenä vakavan rikollisuuden selvittämisessä.
Tilastojen valossa näyttäisi siltä, että rahanpesurikollisuus etsii uusia toteutumisväyliä sellaisilta toimialoilta, joiden valvontaan ei ole vielä kiinnitetty paljon
Etelä-Suomen aluehallintokeskus 2010. Etelä-Suomen lääninhallituksen aluehallinnon verkkosivut.
http://www.intermin.fi/lh/etela/kil/home.nsf/pages/7DCB49877161718AC22574D
5003B1362?opendocument (Luettu 19.11.2010)
Euroclear Oy 2010. Euroclear Finland Oy:n verkkosivut.
http://www.ncsd.eu/369_FIN_ST.htm (Luettu 21.11.2010)
Finanssivalvonta 2010. Finanssivalvonnan verkkosivut: Rahanpesun ja terrorismin rahoittamisen estäminen.
http://www.finanssivalvonta.fi/fi/Valvonta/Markkinavalvonta_ja_menettelytapaval
vonta/Rahanpesun_estaminen/Pages/Default.aspx. (Luettu 28.9.2010)
Heinonen, O., Koskinen, P., Lappi-Seppälä, T., Majanen, M., Nuotio, K., Nuuttila A-M. & Rautio, I. 1999. Oikeuden perusteokset; Rikosoikeus, Juva: WSOY.
Neira, T., Perämaa, J., & Vasara, P. 2003. Keskusrikospoliisin rahanpesun selvittelykeskuksen julkaisu, Rahanpesurikokset oikeuskäytännössä IV.
http://www.poliisi.fi/poliisi/krp/home.nsf/pages/C041974D16E707F0C2256C8B0
0439214 (28.10.2010)
Oikeuspoliittinen tutkimuslaitos 2010. Oikeuspoliittinen tutkimuslaitos 2010, Rikollisuustilanne 2009.
RIapptype=BlobServer&SSURIcontainer=Default&SSURIsession=false&blobkey=id&bl
obheadervalue1=inline;%20filename=250_Rikollisuustilanne_2009%20kehitys.pdf&SSURIs
scontext=Satellite%20Server&blobwhere=1284991870603&blobheadername1=Cont
entDisposition&ssbinary=true&blobheader=application/pdf (Luettu 21.11.2010)
Rahanpesun selvittelykeskus 2009. Keskusrikospoliisin rahanpesun selvittelykeskuksen julkaisu, Rahanpesun torjunnan parhaat käytänteet.
http://www.poliisi.fi/poliisi/krp/home.nsf/files/Rahanpesun%20torjunnan%20parh
aat%20k%C3%A4yt%C3%A4nteet/$file/Rahanpesun%20torjunnan%20parhaat
%20k%C3%A4yt%C3%A4nteet.pdf (28.10.2010)
Rahanpesun selvittelykeskus 2010a. Keskusrikospoliisin rahanpesun selvittelykeskuksen verkkosivut.
0439214 (Luettu 28.10.2010)
Rahanpesun selvittelykeskus 2010b. Keskusrikospoliisin rahanpesun selvityskeskuksen puolivuotiskatsaus 6/2010.
http://www.poliisi.fi/poliisi/krp/home.nsf/files/RAP_2010_puolivuotiskatsaus/$file/
RAP_2010_puolivuotiskatsaus.pdf(19.11.2010)
Rahanpesun selvityskeskuksen vuosikertomus 2009. Keskusrikospoliisin rahanpesun selvityskeskuksen vuosikertomus 2009.
http://www.poliisi.fi/poliisi/krp/home.nsf/files/RAP_Vuosikertomus%202009/$file/
RAP_Vuosikertomus%202009.pdf (17.11.2010)
Rahoitustarkastus 2005. Standardi-luonnos 2.4, Asiakkaan tunteminen rahanpesun, terrorismin rahoittamisen sekä markkinoiden väärinkäytön estäminen.
http://www.finanssivalvonta.fi/fi/Saantely/Lausuntopyynnot_lausunnot/Ratan_lau
suntopyynnot/Documents/L07_2008Liite1.pdf (28.9.2010)
Sahavirta 2007. Sahavirta, R. 2007. Rahanpesurikokset. Teoksessa Lahti, R., &
Koponen, P. 2007. Suomen lakimiesyhdistyksen julkaisuja, E-sarja N:16, Talousrikokset, Vaajakoski: Gummerus Kirjapaino Oy.
Sahavirta 2008. Sahavirta, R. 2008. Rahanpesu rangaistavana tekona, Helsingin Yliopisto, Jyväskylä: Gummerus Kirjapaino Oy.
Suomen asianajajaliitto 2009. Suomen asianajajaliiton julkaisu B 17; Opas rahanpesun ja terrorismin rahoittamisen estämisestä.
http://www.asianajajaliitto.fi/files/850/B_17_Opas_rahanpesun_ja_terrorismin_r
ahoittamisen_estamisesta.pdf (19.11.2010)
Tilastokeskus 2010. Tilastokeskuksen verkkosivut.
http://pxweb2.stat.fi/Dialog/varval.asp?ma=020_syyttr_tau_101_fi&ti=Syytetyt%
2C+tuomitut+ja+keskim%E4%E4r%E4iset+rangaistukset+alueittain+ja+rikoksitt
ain%2C++ensimm%E4inen+oikeusaste+2005%2D2008+%28k%E4r%E4j%E4o
ikeudet%2C+hovioikeus+ensimm%E4isen%E4+oikeusasteena%29&path=../Databa
se/StatFin/oik/syyttr/&lang=3&multilang=fi (Luettu 21.11.2010)
Väestörekisterikeskus 2010. Väestörekisterikeskuksen verkkosivut.
http://www.intermin.fi/vrk/etuklubi/home.nsf/www/henkilokortti (Luettu
13.11.2010)
48/1999. Sijoitusrahastolaki 48/1999, annettu 29.1.1999.
68/1998. Laki rahanpesun estämisestä ja selvittämisestä 68/1998, annettu
78/2009. Sisäasiainministeriön päätös Euroopan talousalueeseen kuulumattomista valtioista ja alueista, joiden rahanpesun ja terrorismin rahoituksen estämistä ja selvittämistä koskevat säännökset täyttävät rahanpesun ja terrorismin
rahoittamisen estämisestä ja selvittämisestä annetussa laissa säädetyt edellytykset 78/2009, annettu 11.2.2009.
91/308/ETYa. Ensimmäisen rahanpesudirektiivin 91/308/ETY pohdintateksti
Euroopan yhteisöjen neuvoston direktiivi 91/308/ETY, annettu 10.6.1991 rahoitusjärjestelmän rahanpesutarkoituksiin käyttämisen estämisestä.
91/308/ETYb. Ensimmäinen rahanpesudirektiivi 91/308/ETY
121/2007. Laki luottolaitostoiminnasta 121/2007, annettu 9.2.2007.
123/2009. Valtioneuvoston päätös valtioista ja alueista, joiden rahanpesun ja
terrorismin rahoituksen estämistä ja selvittämistä koskevat säännökset eivät
vastaa rahanpesun ja terrorismin rahoittamisen estämisestä ja selvittämisestä
annetussa laissa tarkoitettuja kansainvälisiä velvoitteita 123/2009, annettu
365/2003. Laki rahanpesun estämisestä ja selvittämisestä annetun lain muuttamisesta 365/2003, annettu 16.5.2003.
583/1994. Asetus rikoksen tuottaman hyödyn rahanpesua, etsintää, takavarikkoa ja menetetyksi tuomitsemista koskevan yleissopimuksen voimaansaattamisesta 583/1994, annettu 28.6.1994.
616/2008. Valtioneuvoston asetus 616/2008 rahanpesun ja terrorismin rahoittamisen estämisestä ja selvittämisestä, annettu 25.9.2008.
890/2003. Sisäasiainministeriön asetus rahanpesun estämisestä ja selvittämisestä 890/2003, annettu 23.10.2003.
922/2007. Laki sijoituspalveluyrityksistä 922/2007, annettu 26.10.2007.
1353/1992. Laki panttilainauslaitoksista 1353/1992, annettu 18.12.1992.
1781/2006a. Maksajantietoasetuksen 1781/2006 pohdintateksti
Euroopan parlamentin ja neuvoston asetus (EY) N:o 1781/2006; annettu 15
päivänä marraskuuta 2006, maksajaa koskevien tietojen toimittamisesta varainsiirtojen mukana.
1781/2006b. Maksajantietoasetus 1781/2006
2001/97/EYa. Toisen rahanpesudirektiivin 2001/97/EY pohdintateksti
Euroopan parlamentin ja neuvoston direktiivi 2001/97/EY; annettu
4.12.2001,rahoitusjärjestelmien rahanpesutarkoituksiin käyttämisen estämisestä
annetun neuvoston direktiivin 91/308/ETY muuttamisesta.
2001/97/EYb. Toinen rahanpesudirektiivi 2001/97/EY
2005/60/EYa. Kolmannen rahanpesudirektiivin 2005/60/EY pohdintateksti
Euroopan parlamentin ja neuvoston direktiivi 2005/60/EY; annettu 26.10.2005
rahoitusjärjestelmän käytön estämisestä rahanpesutarkoituksiin ja terrorismin
2005/60/EYb. Kolmas rahanpesudirektiivi 2005/60/EY
2006/70/EY. Komission täytäntöönpanodirektiivi 2006/70/EY
Komission täytäntöönpanodirektiivi annettu 1.8.2006, Euroopan parlamentin ja
neuvoston direktiivin 2005/60/EY täytäntöönpanotoimenpiteistä ”poliittisesti vaikutusvaltaisen henkilön” määritelmän sekä yksinkertaistettuja asiakkaan tuntemismenettelyjä sekä satunnaisesti tai hyvin rajoitetusti harjoitetun rahoitustoiminnan perusteella myönnettyjä poikkeuksia koskevien teknisten perusteiden
SopS 44/1994. Yhdistyneiden Kansakuntien yleissopimus huumausaineiden ja
psykotrooppisten aineiden laitonta kauppaa vastaan, SopS 44/1994.
SopS 53/1994.Rikoksen tuottaman hyödyn rahanpesua, etsintää, takavarikkoa
ja menetetyksi tuomitsemista koskeva yleissopimus, SopS 53/1994.
HE158/1997. Hallituksen esitys 158/1997 eduskunnalle rahanpesun estämistä
ja selvittämistä koskevaksi lainsäädännöksi.
HE173/2002. Hallituksen esitys 173/2002 laeiksi rahanpesun estämisestä ja
selvittämisestä annetun lain sekä rikoslain 32 luvun 1 §:n muuttamisesta.
HE25/2008. Hallituksen esitys 25/2008 eduskunnalle laiksi rahanpesun ja terrorismin rahoittamisen estämisestä ja selvittämisestä sekä eräiksi siihen liittyviksi
laeiksi.
ResL. Laki rahanpesun ja terrorismin rahoittamisen estämisestä ja selvittämisestä 503/2008, annettu 18.7.2008.
RL 32 luku. Suomen rikoslaki, 32 luku. 19.12.1889/39.
RL 34a luku. Suomen rikoslaki, 34 luku. 19.12.1889/39.
Kuva 7.1. sivu 41
Rahanpesun selvittelykeskuksen kirjaamien ilmoitusten määrä vuosina 2005 6/2010 (Keskusrikospoliisi 2010, 3)
Taulukko 7.1 sivu 42
Ilmoittajatahot rahanpesuilmoituksissa (Keskusrikospoliisi 2010, 4)
Taulukko 7.2 sivu 42
Epäilyttävät liiketoimet rahanpesuilmoituksissa (Keskusrikospoliisi 2010, 5)
Taulukko 7.3 sivu 43
Rahanpesuilmoituksiin sisältyvien varojen määrä (Keskusrikospoliisi 2010, 6)